Un final de curs amb un Departament que viu en un continu ajornament de la negociació i només es comunica mitjançant rodes de premsa » educaccio.cat\nEstàs a:Inici»EDUCACIÓ»Privada»Un final de curs amb un Departament que viu en un continu ajornament de la negociació i només es comunica mitjançant rodes de premsa\nBy dtaranilla on\t 29 de juny de 2020 0 Comentaris\nDes de CCOO fa molt de temps que demanem al Departament negociar les nostres condicions laborals i com fer possible el millor funcionament de l’educació. Ho hem fet des de l’inici de la pandèmia, prèviament a la reobertura dels centres i ho demanem actualment en relació amb l’inici del curs 20/21. Sempre rebem bones paraules i promeses de negociació que, desgraciadament, no es materialitzen en res.\nPel que fa a la reobertura dels centres en fase 2, l’informe d’Inspecció de Treball i Seguretat Social, fruit de la nostra denúncia, va determinar que el Departament havia incomplert la Llei 31/1995, de 8 de novembre, de Prevenció de Riscos Laborals (LPRL), no consultant a les delegades de prevenció i, per tant, impedint la seva participació efectiva en relació amb les mesures preventives enfront el COVID-19 de les persones treballadores.\nPerò el Departament ha continuat en la seva tònica. Durant tot el mes de juny no ha tingut temps per negociar, però sí de prendre decisions unilaterals sobre com serà el curs que ve i comunicar-les a algunes direccions dels centres sense que passin per cap mesa Sectorial, decisions que afecten directament a les condicions de treball del personal docent.\nNo es va celebrar la reunió extraordinària de la Comissió paritària de Prevenció de Riscos Laborals que estava convocada per divendres, tampoc s’ha convocat per avui dilluns.\nDesprés de reservar múltiples dies esperant convocatòria de la mesa sectorial docent no universitària encara no hem rebut cap convocatòria.\nA l’escola concertada s’ha fet una trobada amb sindicats per explicar de forma verbal les instruccions que es notificaran i avisant que aquestes vindran donades i estipulades amb el que hagi marcat salut i no podrem intervenir. Hem tornat a demanar calendari de negociació i seguiment, així com la convocatòria de la mesa tripartita, entre patronals, administració i sindicats del sector, però segueixen sense confirmar res.\nA la resta de sectors educatius res de res...\nEl Departament ha substituït la negociació col·lectiva per les rodes de premsa i avui ha fet un altre. Així ens hem assabentat de com tenen prevista l’organització del curs vinent:\nNo hi haurà ràtios d’alumnat\nIncorporació de 5.000 professionals més\nLa mesura d’organització primordial de seguretat serà el grup estable de convivència i amb aquest ja no cal establir la distància social ni l’ús de mascareta\nEl conseller diu que les negociacions amb els sindicats encara no s’han iniciat i que el dimecres ja han de fer arribar instruccions als centres educatius.\nUna veritable vergonya! Sense la veu de les professionals de l’educació és impossible enfrontar un curs com el que iniciarem al setembre. Negant-se a negociar amb qui millor coneix la realitat dels centres es renuncia a garantir un sistema educatiu de qualitat. La imposició no només és autoritària i, tal com diu Inspecció de Treball, il·legal, sinó també ineficaç; i quan parlem d’una cosa tan vital com l’educació i la salut és profundament irresponsable.\nÉs imprescindible i urgent que es produeixi una negociació real sobre les condicions del curs vinent, sense decisions tancades, preses a priori, no volem meses ni àmbits de negociació en els quals només se’ns notifiqui i informi dels canvis que s’imposaran.\nConseller Bargalló diàleg social i negociació és una pràctica democràtica homologada, i en molts casos una obligació legal, caldria que la practiqueu!\nEntrada anteriorEl Departament ajorna de nou la Mesa Sectorial i la Comissió paritària de Prevenció de Riscos Laborals\nEntrada següent Informació sobre el procediment de selecció de personal\nLink de la imatge: https://educaccio.cat/wp-content/uploads/2020/06/Imatges-Web-20-110x96.png


L’Ajuntament de Sagunt i Acció Ecologista-Agró organitzen una nova visita pel patrimoni natural de la Finca Penya\nEste pròxim diumenge 21 de maig, a les 10.00 hores, es recorreran 6 quilòmetres per les dunes i la marjal d’Almardà-Almenara\nL’Ajuntament de Sagunt i Acció Ecologista-Agró organitzen una nova visita pel patrimoni natural de la Finca Penya. Diumenge que ve 21 de maig, a les 10.00 hores, tindrà lloc en la Casa Penya.\nEsta jornada està emmarcada dins del programa d'activitats ‘Descobrix el teu Patrimoni Natural’. Amb motiu de la candidatura de Sagunt a Patrimoni de la Humanitat, l’Ajuntament i Acció Ecologista-Agró organitzen estes visites guiades per diferents paratges de Sagunt.\nEl recorregut d’este diumenge per la Finca de Penya començarà a les 10.00 hores en la Casa Penya, el centre d'educació i voluntariat ambiental de la Marjal d’Almardà-Almenara. Inclourà també un passeig per les dunes i la zona del saladar d’Almardà-Almenara i, després, descobriran les espècies d'aus i altres animals de la marjal que habiten en la Reserva de Fauna Silvestre de la Finca de Penya.\nEsta excursió, d'aproximadament 6 quilòmetres de recorregut, no té cap dificultat i durarà unes tres hores. Per a participar no cal inscripció prèvia. Si existeix qualsevol dubte sobre la visita guiada o este programa d'activitats es pot contactar a través de agromorvedre@gmail.com. La pròxima visita serà el diumenge 28 de maig per la Marjal dels Moros.


Sonata per a violí i piano num. 2 (Brahms) - Viquipèdia, l'enciclopèdia lliure\nSonata per a violí i piano num. 2 (Brahms)\nLa Sonata per a violí i piano núm. 2 en la major, Op. 100 («Thun» o «Meistersinger»), és una obra de Johannes Brahms composta mentre passava l'estiu de 1886 a Thun, al Oberland bernès, Suïssa. Fou estrenada a Viena el 2 de desembre de 1886 pel violinista Joseph Hellmesberger amb Brahms al piano.\nAquests anys foren un període productiu i refrescant per Brahms. El seu amic, el pastor i poeta suís Josef Victor Widmann (1842–1911), vivia a Berna i es van visitar mútuament. També va rebre la visita pel poeta Klaus Groth i la jove contralt alemanya Hermine Spies; tant Groth com Brahms estaven una mica enamorats de Spies. es va trobar tan animat per l'atmosfera i l'entorn afable que va arribar a dir que el lloc era "tan ple de melodies que cal ser prudent". En un espai curt de temps, va produir, a més d'aquesta Sonata per a violí, la Sonata per a violoncel núm. 2 en fa major, Op. 99, el ''Trio per a piano núm. 3 en do menor, Op. 101, i diverses cançons.\nLa segona Sonata per a violí és la més curta, i està considerada com la més lírica de les tres sonates per a violí de Brahms. També és la més difícil de les tres amb un gran equilibri entre lirisme i virtuositat. Manté un humor radiant, feliç arreu de l'obra.\nConsta de tres moviments, amb el moviment central que té la doble funció de moviment lent i, alhora, un scherzo:\nAllegro amabile (la major)\nAndante tranquillo — Vivace — Andante — Vivace di più — Andante — Vivace (fa major)\nAllegretto grazioso (quasi andante) (la major)\nEn principi, és més una "Sonata per piano i violí", que l'habitual de "Sonata per a violí i piano"; Brahms indicà que la part de piano era tan important com la part de violí. Així, va permetre que el piano anuncii el tema d'inicial. Les primeres tres notes del primer moviment són molt similars, tant en la melodia com en l'harmonia, a les primeres tres notes de la "Cançó del premi de Walther" (Morgendlich leuchtend im rosigen Schein) de l'òpera Die Meistersinger von Nürnberg de Richard Wagner. Tot i que eren rivals musicals, Brahms era un gran admirador de la música de Wagner, però si això fou un esment deliberat per part de Brahms queda obert a l'especulació. Tot i així, la sonata ha estat subtitulada com a Sonata "Meistersinger". També, altres vegades se l'anomena Sonata "Thun" pel lloc on fou composta.\nEn la sonata apareixen motius musicals de tres de les cançons que Brahms va escriure aquell estiu amb la veu Hermine Spies en el seu cap la veu dels: "Wie Melodien zieht es mir leise durch den Sinn" (Op. 105/1) està present en el segon tema del primer moviment. "Immer leiser wird mein Schlummer" (Op. 105/2) i "Auf dem Kirchhofe" (Op. 105/4) surten en el moviment final. La cançó "Komm bald", Op. 97/5 també ha proporcionat inspiració temàtica en la sonata.\nL'amic de Brahms, el poeta Josef Widmann, va escriure un poema per acompanyar la sonata.\n↑ 1,0 1,1 1,2 Deutsche Grammophon\n↑ 2,0 2,1 2,2 Classical Archives\n↑ «Classical TV». [Consulta: 17 abril 2012].\n↑ Edward Lein, Program Notes\n↑ The Gramophone, September 1961[Enllaç no actiu]\nObtingut de «https://ca.wikipedia.org/w/index.php?title=Sonata_per_a_violí_i_piano_num._2_(Brahms)&oldid=22272488»\nLa pàgina va ser modificada per darrera vegada el 8 nov 2019 a les 05:46.


Honda acaba de llançar un renovat Honda Civic 5 portes, amb un disseny exterior millorat i un interior més refinat, el que confereix al model una aparença més esportiva. A més, s’han revisat alguns aspectes de la suspensió, i les versions de la gamma reben encara més equipament.\nLa gamma a Espanya estarà formada per dos motors de gasolina i-VTEC de 1.4 i 1.8, i el motor dièsel i-DTEC 1.6 de la sèrie Earth Dreams Technology. Els motors de 1.4 i 1.6 ja es comercialitzen i l’1.8 (disponible tant amb transmissió manual com automàtica) arribarà al mercat al març d’aquest mateix any.\nPel que fa a les versions, la motorització 1.4 i-VTEC va amb els acabats Comfort i Sport i incorpora com a novetat la versió Comfort Plus, que sobre la Comfort afegeix bluetooth, fars antiboira davanters, volant i pom en pell.\nLa motorització 1.8l i-VTEC estarà disponible amb els acabats Sport i Lifestyle. Per la seva banda, el motor dièsel 1.6l i-DTEC compta amb les versions Comfort Sport, Lifestyle i Executive.\nCom opcional en tota la gamma (excepte Comfort) Honda ha incorporat al Civic un nou conjunt de sistemes de seguretat activa basats en sensors que utilitzen una combinació de càmeres, LIDAR (detecció per làser) de curt abast i tecnologies de radar.\nPer això, la gran novetat de la gamma Civic per al 2014 són els Sistemes d’Ajuda al Conductor. Aquests sistemes estan formats per dos paquets en base a les funcions que ofereixen, i estan disponibles com a opció, per les versions Sport, Lifestyle i Executive. Les versions amb el Sistema de Seguretat Avançat estaran disponibles a partir del mes de març.\ntags: Civic 5 portes Honda Civic 5 portes Honda llança un renovat Civic 5 portes\nprevious Nou Alfa Romeo Giulietta sèrie limitada Super: insuperable\nnext Seat i MANGO uneixen les seves forces


Marzà: «El Monestir de la Valldigna entra en una nova etapa d'activitat cultural amb gestió directa» - Diari Serpis\nMarzà: «El Monestir de la Valldigna entra en una nova etapa d’activitat cultural amb gestió directa»\nLa Conselleria d’Educació, Investigació, Cultura i Esport organitza el festival Ressona Valldigna al Monestir de Santa Maria de la Valldigna, amb una programació que preveu teatre, humor, música, reflexió i poesia. El festival compta amb la col·laboració de la Mancomunitat de la Valldigna i dels ajuntaments de Barx, Benifairó i Simat de la Valldigna.\nEl festival Ressona Valldigna té com a principal objectiu recuperar el paper del Monestir de la Valldigna com a motor d’activitats culturals de la comarca, d’acord amb el caràcter singular que l’Estatut d’Autonomia li atorga, i seguint l’esperit de la Llei del Monestir de la Valldigna, que indica que l’espai ha de servir de «punt de trobada de tots els valencians i les valencianes, com a centre d’investigació i estudi per a recuperar la història de la Comunitat Valenciana».\nSegons el conseller Vicent Marzà, «el Monestir de la Valldigna entra en una nova etapa amb la gestió directa per part de Cultura de la Generalitat» i ha afegit: «Iniciem aquest moment amb el festival Ressona Valldigna, amb una oferta variada d’activitats culturals gratuïtes que permetrà arribar a tota classe de públic. Un festival on la cultura ressona, torna a sonar en aquest conjunt patrimonial emblemàtic de les valencianes i dels valencians».\nLes activitats comencen el 18 de novembre, a les 19 hores, amb l’actuació de Juja Teatre, que omplirà amb el seu particular humor crític, corrosiu i sense pèls a la llengua el monestir. El 16 de novembre, tindrà lloc la primera Festa Estellés amb l’actuació de Pau Alabajos i diversos escriptors de la Safor i la Valldigna. Les activitats continuaran amb el singular còctel de música clàssica i jazz del quartet Les Femmes, que es podrà gaudir el 23 de desembre.\nEl 19 de gener, serà el torn de l’humorista Eugeni Alemany amb un imprevisible monòleg ple d’improvisació, irreverència, interacció amb el públic i un ritme frenètic. La següent cita serà el 2 de febrer amb Jazzmatiks i les seues versions en clau de jazz tant de cançons valencianes com de temes de grups internacionals.\nEl festival Ressona Valldigna finalitzarà la seua programació cultural el 16 de febrer amb la jornada Pensament Crític, que reflexionarà sobre la figura de Joan Fuster i la seua obra.\nA més, al llarg dels primers mesos de 2019, es duran a terme diverses actuacions de millora de l’espai, així com un complet programa d’activitats culturals.\nConcert “Retrobem la nostra Música” de la Banda UAM S. Francesc de Borja


Caràtules de cine (DVD per caixa CD): d’octubre 2015\nSINOPSI: Pompeia, any 79 d.C. Milo (Kit Harington), un esclau convertit en gladiador, veu com al seu amor, la jove Cassia (Emily Browning), l'obliguen a prometre's amb Corvus (Kiefer Sutherland), un corrupte senador. Quan el Vesuvi entra en erupció amenaçant amb destruir-ho tot, Milo intentarà salvar-la ... mentre tot s'ensorra.\nEtiquetes de comentaris: 2014, catàstrofes, drama, O - P - Q, Pompeia\nSINOPSI: Durant la inauguració d'un nou col·legi en el 1959, els estudiants guarden en una càpsula del temps diversos objectes. Lucinda, una de les nenes, guarda un paper en el qual ha escrit estranys números. Cinquanta anys després, la càpsula del temps és desenterrada i Caleb, el fill de John Koestler, un professor d'astronomia vidu, rep la misteriosa nota de Lucinda.\nEtiquetes de comentaris: 2009, ciència ficció, extraterrestres, fantàstic, R - S - T, Senyals del futur, thriller\nSINOPSI: El jove Flint és un científic que somia inventar algun aparell que millori la vida dels seus veïns. Després de descartar molts invents, descobreix una màquina capaç de fer caure menjar del cel.\nEtiquetes de comentaris: 2009, animació, infantil, O - P - Q, Pluja de mandonguilles


Dimecres, 05 Desembre 2018 17:48\nHi ha qui creu que el Moviment Sènior, que defensa "Una societat per a totes les edats, centrada en les persones i no en els diners i vàlida per a tothom", és utòpic, la qual cosa és intencionadament veritable. Per gaudir d'una edat sènior plena, cal contemplar aspectes vitals que donin sentit als anys i això no és possible, sense la il·lusió de construir un món millor, de cercar l'impossible, la utopia, donat que el possible es fa sol.\nEl futur, però, és més propi de la joventut i per aquest motiu una cultura sènior aposta per recuperar l'esperit d'una nova joventut, sense oblidar la realitat del si no fos. Avançar cap a un futur utòpic, li correspon a la joventut, que és qui en definitiva ha d'assumir la seva responsabilitat històrica. Els dos extrems del cercle intergeneracional, la joventut i els sèniors, haurien d'esdevenir una punta de llança, per impulsar canvis socials, en una societat força qüestionada.\nEls sèniors, donada la inevitabilitat de la seva etapa final, més propera per qüestions d'edat, tenen poc a perdre, mentre que els joves tenen molt a guanyar, en una nova societat, caracteritzada per un creixent augment de l'esperança de vida. Una cultura sènior proposa un pacte intergeneracional, en el que els promotors haurien de ser els sèniors. Hauria de servir, per po-sar sobre la taula els temes més crucials, amb la finalitat de cercar solucions, tenint present que les directrius haurien de partir dels joves, corresponent als sèniors les tasques d'ajuda i de suport.


Google Stadia no ser "el Netflix dels videojocs"\nPublicat 19/07/2019 16:20CET\nGoogle Stadia, la plataforma de videojocs 'streaming' de Google, arribar al novembre, per molts són els dubtes que els jugadors tenen sobre aquest assumpte, la qual cosa ha portat un dels seus responsables a assegurar que el model de distribució no és com el de Netflix i que amb el llanament estaran disponibles les funcions bsiques.\nEl director de Producte per a Stadia, Andrey Doronichev, ha respost a les preguntes dels usuaris del portal Reddit sobre la plataforma de videojoc 'streaming' de Google, amb la intenció d'aclarir alguns dels seus dubtes.\nDoronichev ha volgut deixar clar que Stadia no és "el Netflix dels videojocs", sinó que el model de distribució que oferir s'aproxima més al que ja tenen Xbox o PlayStation amb les seves plataformes Xbox Live Gold i Playstation Plus, respectivament.\nStadia Base, la versió gratuta d'accés a la plataforma, no comptar amb videojocs gratuts, com ha indicat Doronichev, i amb el llanament al novembre de la versió de pagament, Stadia Pro, estaran disponibles "totes les funcionalitats bsiques", el joc creuat entre diferents pantalles, l'eliminació de les esperes en les descrregues, la part social o la botiga.\nDoronichev veu "els jocs com la plataforma social més gran del futur" cosa que, a Stadia, es tradueix en una forta inversió en la part social, de comunicació i de seguretat. En aquest aspecte, la plataforma permetr en el seu llanament gestionar la llista d'amics, crear grups i fer servir el xat de veu.\nUna preocupació recollida durant la conversa alludia a les conseqüncies d'una possible retirada del servei Stadia, en relació amb els jocs adquirits en la plataforma. El directiu ha assegurat que "els jocs que compris a Stadia són teus per jugar-hi", i que els jugadors podran descarregar les metadades del joc, si volen.\nPel que fa als assoliments, com Xbox Gamerscore o PlayStation Trophies, Doronichev ha assegurat que tindran alguna cosa "semblant", per que arribar després del llanament de la plataforma. D'altra banda, el directiu ha assenyalat que els jocs tindran "preus competitius" i que des d'Stadia donaran suport els jocs 'indie'.


El Chelsea suma el dotzè triomf seguit\nL’equip de Conte derrota el Bournemouth i lliga la millor ratxa de la història del club\nEl jugador canari del Chelsea, Pedro, celebrant un dels seus dos gols.\nActualitzada 27/12/2016 a les 07:14\nEl Chelsea s’ha convertit en la bèstia de la Premiere League. Ahir durant la jornada del Boxing Day va sumar la dotzena victòria seguida i lliga així la millor ratxa de triomfs de la història del club de Londres. La víctima va ser el Bournemouth, que va caure per 3 a 0 a Stamford Bridge, on va brillar l’exblaugrana Pedro, qui va signar dos gols per als blues, el primer al minut 24 del partit i el segon ja en el temps de descompte. Entre mig d’aquest dos de l’antic culer Eden Hazzard va transformar al 49 un penal.\nAixí, els homes de Conte són líders de la Premiere League amb 46 punts, amb 7 de marge respecte al segon, el Manchester City de Pep Guardiola (39), i 9 respecte al tercer, el Liverpool (37), que disputa avui el seu partit davant de l’Stoke City.\nL’equip del de Santpedor es va imposar al camp del Hull City per 0 a 3 i segueix així en la lluita per les primeres posicions. L’Arsenal, que també es troba a 9 punts del líder, va imposar-se in extremis al West Bronwich amb un gol fet per Olivier Giroud a 4 minuts del final. Per la seva part, el Manchester United, sisè classificat, va guanyar el Sunderland (3-1). L’equip de José Mourinho encadena 4 victòries seguides i continua ascendint posicions a la taula, tot cercant els llocs de Champions.\nL’actual campió de la Premier League, el Leicester, va caure a casa 0 a 2 contra l’Everton i se situen a 3 punts del descens, que marca el Sunderland amb 14. El Middlesbrough va caure en la visita al camp del Burnley (1-0). El penúltim, el Swansea, va perdre (1-4) mentre que el Watford i el Crystal Palace van empatar a un.


Dos nous afectats per legionel·losi a l'hotel de Salou\nAmb aquests dos nous casos, el brot ja ha afectat nou persones. Cinc estan encara hospitalitzades, una va morir i tres més han rebut l'alta mèdica\nUn mort i sis afectats més per legionel·losi en un hotel de Salou TJERK VAN DER MEULEN\nBarcelonaL'Agència de Salut Pública de Catalunya (ASPCAT) ha detectat dos nous casos de persones afectades pel brot de legionel·losi a l'Hotel Jaume I de Salou. Es tracta d'un home de 42 anys, veí de la Rioja, i un home barceloní de 36. Ambdós es troben hospitalitzats i no estan greus.\nFins ara, el brot ha afectat nou persones d'entre 36 i 82 anys. Una d'aquestes persones, de mitjana edat de Madrid, va morir. Cinc dels afectats encara estan hospitalitzats, mentre que els altres tres ja van rebre l'alta mèdica, un la setmana passada i els altres dos en les últimes hores, segons ha indicat l'ASPCAT.\nL'Hotel Jaume I de Salou, on s'han recollit tots els casos, està tancat des del 2 d'octubre. El complex va passar una inspecció de les instal·lacions d'aire i conductes l'agost d'enguany per part dels controls del departament de Salut. La revisió va venir propiciada per la detecció de casos puntuals anteriorment, motiu pel qual les inspeccions van passar a ser prioritàries. El resultat, però, va donar negatiu en legionel·losi.\nTot i que l'hotel no té torres de refrigeració, la principal hipòtesi apunta que el brot es va originar a l'hotel. Tot i això, tant Salut com els hotelers de la zona apunten que podria provenir d'un altre indret. Des de l'Ajuntament del municipi es descarta aquesta possibilitat i asseguren que és un cas "totalment aïllat".\nDies enrere, l'ASPCAT ja va avisar que no descartava l'aparició de nous afectats ja que el període d'incubació de la malaltia és de 14 dies com a màxim.


Monitoratge d'infraestructures - Catsensors\nMonitoratge d'Infraestructures amb sensors IoT LoRaWAN\nEls sensors IoT LoRaWAN de Decentlab es poden emprar per a monitoratge d'infraestructures. Juntament amb els sensors més específics, el sensor DL-DLR2 és un mòdul IP67 que permet connectar un sol sensor permetent comunicacions sense fils LoRaWAN i adquisició de dades analògiques o digitals en 1 canal (RS485/SDI12/Sèrie UART/I2C/polsos/analògica).\nConsulta'ns la teva necessitat i analitzarem si quina versió del mòdul DL-DLR2 és aplicable.\nDL-KL66: Sensor d'esforç + pes Mòdul IoT LoRaWAN DL-DLR2 per a sensors analògics, digitals o per polsos\nAltres Sensors IoT LoRaWAN (consultar) DL-WRM IoT LoRaWAN: control de gel en carreteres\nPont de Storchenbruecke, Winterthur, Suïssa\nDecentlab va realitzar un desplegament a llarg termini per a demostrar les capacitats i la facilitat d'ús dels sistemes de monitorització sense fils en el camp de l'enginyeria civil. En aquesta aplicació, les forces de tracció de les extensions de cable d'un pont atirantat de cable es monitoritzen mitjançant el seguiment de les freqüències naturals de les vibracions del cable.\nEls nodes dels sensors sense fils, que funcionaven amb un sol joc de piles, es van instal·lar en sis estances per mesurar l'acceleració del cable.\nDiagrama que mostra la configuració dels nodes del sensor al pont.\nAtès que els recursos d'energia són limitats i la comunicació de dades és una tasca que consumeix energia, la quantitat de dades transmeses ha de ser petita per allargar la vida útil del sistema. En aquest cas, la sèrie de temps d'acceleració es processa en el node i es redueix a un valor de freqüència que s'ha de transmetre per l'aire.\nEl concepte de reducció de dades mitjançant el processament de dades sense processar en el nivell del node del sensor es demostra en el desplegament al pont Stork a Winterthur. La instal·lació s'està executant des de 2006 i és una de les primeres aplicacions de monitorització sense fils a llarg termini a tot el món.\nQuatre freqüències de ressonància d'un cable durant 7 dies\nSèries de temps registrades i espectre calculat d'aquestas\nSensors IoT LoRaWAN per Monitoratge d'Infraestructures


Els veïns | Blogueres de Sant Martí\nHistòria d’Escales L’escala del nº 9\nA les diverses escales on he viscut, he trobat veïns de tota mena. Els que estan contents haver-se conegut i al passar pel teu costat, amb condescendència, et diuen, bon dia, els joves que sempre pugen o baixen l’escala tot fent saltirons i que amb la seva energia, t’alegren el dia, les dones de mitjana edat que et miren de reüll perquè pensen que la teva roba no té suficient glamour, és millor la seva malgrat que han comprat al “mercadillo” proper però consideren que entenen molt de moda i pensen que ningú se’n dona compte , mentre t’expliquen sopars de duro, de les suposades grans botigues on compren.\nA mi m’agraden els veïns vellets que mentre pugen van rondinant de que les bosses que porten pesen molt, però en el fons es senten satisfets de poder-les carregar. També trobem el veïnatge del que cal fugir. N’hi ha de dues menes. La primera, els que quan et veuen i et fan parar és per explicar-te tots els seus mals i les seves visites al metge. Amb aquests acabes desitjant que el hi aparegui una altra malaltia perquè al menys puguin parlar de símptomes o metges diferents. Són bastant avorrits. Els altres són aquells que quan passes pel replà notes que miren a través de la reixeta de la porta, no es poden perdre res de la vida dels demés, sinó que farien?.\nJo, anècdotes amb veïns n’he tingut unes quantes. Potser les que recordo més són tres. La més divertida va passar a quan em vaig casar, a la primera escala on vaig viure es va espatllar l’ instal•lació de llum i com que jo havia après moltes coses del meu pare, la vaig arreglar. Això no era divertit, la gràcia va venir dies després quan una veïna embarassada del seu cinquè fill i que els havia tingut tots a casa, em va confessar que el metge va diagnosticar que el part del cinquè portaria complicacions, així que molt seriosa em va dir: Mira, com que tu saps fer de tot perquè has arreglat la llum de l’escala, he pensat que em podries fer de llevadora perquè jo vull tenir el meu fill a casa. Jo amb 21 anys, no donava crèdit al que sentia. Primer em vaig esverar molt, evidentment vaig dir que no, però després ha estat una bona anècdota perquè d’aquest fet fa 50 anys i encara me’n recordo.\nTambé vaig tenir una altra veïna de replà que quan la trobava al matí em deia: Què es va barallar amb el seu marit ahir? Ho dic perquè no vaig sentir soroll. Era divertida i obsessionada pels sorolls. Explicava que a casa seva per no fer soroll a mitjanit, a l’anar al bany, tenia un orinal sota el llit, al que li posava colònia perquè no fes mala olor.\nA la següent escala, que era de “gente bien”,eren cases de protecció oficial però la gent era bastant tibada tot hi que pagàvem poquíssim. Vivia ’m a l’entresol i vam fer amistat amb els veïns del sisè. Molts copa compartíem dinars o sopars i portàvem cassoles i olles, amunt i avall amb l’ ascensor.De tant en tant trobàvem alguns veïns que ens miraven una mica malament. Era molt divertit.\nA la tercera casa que vaig anar a petar hi havia pocs veïns i poques coses us en explicaré. Hi vaig estar molt bé perquè érem com una petita família. Ens va tocar viure tristeses, però també moltes alegries. Llàstima que hi havia moltes escales, així que he hagut de canviar de pis. A la meva nova escala, com que fa poc temps que hi visc, encara no tinc anècdotes. Si en surten , ja us les explicaré un altre dia.\nUn comentari a “Els veïns”\n19 juny, 2019 a les 11:25\nM’ha agradat molt el teu relat Montse. Les anècdotes que expliques, a més de curioses i divertides son ben bé per “per a sucar-hi pà”. Si ensopegues amb alguna més no te la guardis, escriu-la.


Increment de la quota del RETA - DMV ASSESSORS, S.L.\nLa quota que els treballadors autònoms paguen a la Seguretat Social per les seves cotitzacions és el resultat d'aplicar el tipus de cotització a la base de cotització. Des del 2019, el tipus de cotització total era el 30%, de manera que un autònom que vingués cotitzant per la base mínima (944,40 euros) estava pagant una quota de 283,32 euros mensuals. Doncs bé, aquesta quota s'incrementa a partir d'aquest mes d'octubre. En concret:\nA partir d'octubre, el tipus de cotització aplicable és el 30,30%. Aquest tipus s'hauria d'haver aplicat des de gener de 2020 (ja que el nou tipus de cotització estava fixat per a tot l'any 2020). No obstant això, la Tresoreria ha continuat aplicant des de gener fins a setembre de 2020 el tipus corresponent a 2019 (el 30%).\nAquest mes d'octubre els treballadors autònoms ja han rebut el càrrec al seu compte bancari amb l'increment del 0,30%. Així doncs, fins a la data, la Tresoreria no ha aplicat l'increment amb efectes retroactius des del gener.\nA la pràctica, si un autònom cotitzava per la base mínima, aquest increment del tipus li suposarà un augment mensual de tres euros aproximadament (passarà a pagar 286,15 euros (944,40 x 30,30%) en lloc de 283,32 euros (944,40 x 30%).\nSi un autònom venia gaudint de la tarifa plana de 60 euros, aquest increment de cotització no l'afectar, i continuarà pagant la quota fixa de 60 euros cada mes.\nDes d'octubre la Tresoreria aplica el tipus de cotització del 30,30%.


Local Comercial amb possibilitat de canvi d’us a habitatge – Aicat Pla de l'Estany\nTIPUS IMMOBLE TOTS Casa Local comercial Masies Pis POBLACIÓ TOTS Banyoles Cabanelles Camós Cornellà del Terri Fontcoberta L'Escala Porqueres Tortellà HABITACIONS TOTS 10 2 3 4 5 6 8\nBanyoles - Local Comercial amb possibilitat de canvi d’us a habitatge Ref. 075\n173 m2 Construïts 160 m2 Útils 3 Habitacions 1 Banys 1992 Any Bé Estat\nAtractiu local comercial cantonter prop del centre de Banyoles amb possibilitats de fer un canvi d’us i passar a disposar d’un habitatge de planta baixa. Aquí tenim aquest local de 160 m2 construits, a peu de carrer, en el seu dia destinat a bar-restaurant. A dia d´avui és un local pràcticament diàfan i amb possibilitats per a qualsevol tipus de negoci o habitatge.\nPel que fa a les possibilitats d’habitatge, es tracta d’una zona tranquil·la, amb una gran entrada de llum natural, cantoner, a prop del centre de la ciutat. S’ha de reformat íntegrament per tal de deixar-lo adequat per poder-hi viure.\nLocal gran i modern, a 5 minuts del centre de Banyoles i amb facilitat d´aparcament. Per més informació podeu posar-vos en contacte amb nosaltres i ús explicarem tots els detalls. Preu molt competitiu, bona oportunitat!\nBanyoles - Local Comercial amb possibilitat de canvi d’us a habitatge\nCopyright © 2020 Aicat Pla de l’Estany


Mas Edetària Selecció, un nou Vi de Finca per l'elit dels vins catalans Vadevi - El diari dels vins catalans\nMas Edetària Selecció, un nou Vi de Finca per l'elit dels vins catalans\nAmb aquest reconeixement ja són 12 els vins amb la màxima distinció de qualitat de Catalunya i aquest és el primer de la Terra Alta\nper Redacció dijous, 6 de febrer 2020 - 14:25h\nLa finca d'on surt el Mas Edetària Selecció, el nou vi de finca de Catalunya\nEl vi Mas Edetària Selecció del celler Edetària de la DO Terra Alta ha estat reconegut amb la distinció de qualitat “vi de finca”, el màxim reconeixement que es pot atorgar a un vi i que el concedeix el Departament d’Agricultura, Ramaderia, Pesca i Alimentació a proposta de l’INCAVI. És un títol que distingeix, a més de les característiques singulars i climàtiques, els vins de raïms procedents de la mateixa finca, que segueix uns protocols més exigents per part de la DO, quant a producció i rendiments, i que tenen una categoria i un prestigi tant nacional com internacional al llarg de deu anys.\nAquest és el primer vi de la DO Terra Alta que obté aquesta distinció. Les parcel·les de vinya qualificades són d’una extensió d’1,18 ha i de les varietats garnatxa peluda, garnatxa negra, carinyena i està situada a la finca “Mas del Baró” al terme municipal de Gandesa, una zona caracteritzada per la presència de les serres calcàries de Pàndols, Cavalls i el Port d’Horta, a 360-380 metres sobre el nivell del mar.\nLa climatologia està marcada per temperatures suaus i una minsa precipitació, amb un període sec amb un sever dèficit hídric els mesos d’estiu i amb una estació lliure de gelades de l’abril al novembre. Les parcel·les dedicades al conreu de la vinya es troben envoltades d’un mosaic de vinyes, d’altres conreus i zones boscoses.\n12 vins de finca de 5 denominacions d’origen catalanes\nAmb aquest reconeixement, el Mas Selecció Edetària s’afegeix a l’elit dels vins catalans, al cim de la piràmide de qualitat de les denominacions d’origen de Catalunya juntament amb el vi Clos Mogador, del celler amb el mateix nom, Mas de la Rosa de Vall Llach; Teixar de Vinyes Domènech; Arnau Oller d’Heretat Oller del Mas; Vinya Gigi, Vinya Le Havre, Vinya Palau i Vinya La Scala de Jean Leon; Coma Blanca i Clos Fontà de Mas d’en Gil i Finca 3,9 d’Abadal.\nL'impuls al vi i a l'enoturisme serà clau per evitar el despoblament a la Terra Alta\nEl Celler Batea convida dues persones a un cap de setmana complet


Richard Dawkins - Viquipèdia, l'enciclopèdia lliure\netòleg britànic, teòric evolutiu i escriptor de divulgació científica\nRichard Dawkins, a Nova York, el 2010.\n(en) Clinton Richard Dawkins\n26 març 1941 (80 anys)\nNairobi (Colònia i Protectorat de Kenya)\nBritànics i White Africans of European ancestry (en)\nOundle School (en) (1954–1959)\nUniversitat d'Oxford - Philosophiæ doctor (–1966)\nBalliol College (–1962)\nSelective pecking in the domestic chick (en) (1966 )\nEtologia i biologia evolutiva\nNew College of the Humanities (en) (2011–)\nUniversitat d'Oxford (1995–2008)\nUniversitat d'Oxford (1970–1995)\nAteisme, secularisme i agnosticisme\nAlan Grafen i Mark Ridley\nCharles Darwin, Ronald Aylmer Fisher, Bertrand Russell, Daniel Clement Dennett, Nikolaas Tinbergen, Robert Trivers, Douglas Adams, William Donald Hamilton, John Maynard Smith, Christopher Hitchens i George C. Williams\n(1976) El gen egoista\nMark Ridley i Alan Grafen\nMarian Dawkins (1967–1984)\nEve Barham (en) (1984–)\nClinton John Dawkins i Jean Mary Vyvyan Ladner (en)\n(2009) Premi Nierenberg\n(2009) doctor honoris causa per la Universitat de València\n(2006) Lewis Thomas Prize (en)\n(2005) Shakespeare Prize (en)\n(2005) doctor honoris causa per la Vrije Universiteit Brussel\n(2001) Premi Kistler\n(2001) Medal of the Presidency of the Italian Republic (en)\n(2001) Emperor Has No Clothes Award (en)\n(2000) Tinbergen Lecture (en)\n(1997) International Cosmos Prize (en)\n(1990) Michael Faraday Prize (en)\n(1989) Silver Medal of the Zoological Society of London (en)\nVeu de Richard Dawkins\nNascut a Nairobi (Kenya) de pares britànics, la seva família tornà a Anglaterra el 1949. Va ser educat a Oxford, on es va doctorar sota la direcció del Premi Nobel Nikolaas Tinbergen. Des del 1967 fins al 1969 fou professor adjunt a la Universitat de Berkeley, a Califòrnia.\nDawkins es va donar a conèixer amb el seu llibre El gen egoista, publicat el 1976, que va popularitzar la visió de l'evolució des del punt de vista dels gens, i va introduir els termes mem i memètica.\nEl 1982 va fer una contribució original a la ciència de l'evolució amb la teoria presentada en el seu llibre El fenotip estès, en què afirma que els efectes fenotípics no estan limitats al cos d'un organisme, sinó que poden abastar més enllà dins l'ambient, incloent-hi els cossos d'altres organismes. Des de llavors, ha escrit diversos llibres molt populars sobre l'evolució, i ha parlat a la televisió britànica sobre biologia evolutiva, creacionisme i religió.\nDawkins es declara ateu, humanista i escèptic. És membre del moviment bright i –com a comentarista de ciència, religió i política– és entre els intel·lectuals públics més coneguts del món en llengua anglesa. La defensa apassionada de Dawkins de l'evolució li ha guanyat el malnom de "rottweiler de Darwin".\nA Wikimedia Commons hi ha contingut multimèdia relatiu a: Richard Dawkins\nRichard Dawkins - Lloc web oficial (anglès).\nObtingut de «https://ca.wikipedia.org/w/index.php?title=Richard_Dawkins&oldid=25671349»\nDarrera modificació: 13 des 2020 a les 15:16\nLa pàgina va ser modificada per darrera vegada el 13 des 2020 a les 15:16.


Energia minihidràulica: Conceptes i aplicacions. Aplicacions de l'energia minihidràulica.\nAplicacions de l'energia minihidràulica\nUna minicentral hidroelèctrica produeix i comercialitza un producte, l'electricitat, que no pot emmagatzemar-se i ha d'ésser consumida en el moment de la producció.\nTot i que es pot transportar, s'ha de ser conscient de la inversió que suposa la construcció dels mitjans de transport, les xarxes elèctriques, i que el transport origina unes pèrdues d'energia no gens menyspreable.\nSegons l'ús final de l'energia elèctrica, podem distingir entre diverses aplicacions:\nProducció d'electricitat per ser venuda a la xarxa\nEn aquest cas el sistema elèctric, mitjançant la companyia distribuïdora de la zona, compra tota l'energia elèctrica produïda per la minicentral a un preu i amb unes condicions tècniques determinats.\nElectricitat per ser autoconsumida per una indústria\nPer a indústries de determinats sectors (químic, siderúrgic, papereres, tèxtil, ciment, ...), amb un consum elevat d'electricitat, pot resultar interessant tenir una central minihidráulica, perquè tota l'electricitat produïda pot ser emprada en el procés de fabricació de la mateixa indústria. La situació ideal és una interconnexió amb la xarxa, atès que a més de millorar l'equilibri elèctric entre producció i demanda de la instal·lació, possibilita de vendre l'excés produït en les hores que la fàbrica està aturada.\nEn determinades zones allunades de la xarxa general d'electrificació i en les quals el cost d'inversió i manteniment de la xarxa de transport resulta molt elevat, pot ser socialment rendible construir una xarxa local d'electrificació que obtingui l'energia d'una central minihidráulica. La implantació d'una central minihidráulica pot dotar de subministrament elèctric els habitants d'una zona aïllada.


Èxit de la segona edició de Trails Denes de Morella - Diari del Maestrat\nEl Pla dels Estudis concentra l’eixida, arribada i entrega de premis d’aquesta festa de l’esport\nLa segona edició de Trails Denes de Morella ha partit este matí des del Pla dels Estudis amb un total de 435 participants i el nombrós públic que s’ha apropat per a animar. Els i les runners recorren l’extens terme municipal en tres distàncies diferents de 14 quilòmetres, 25 quilòmetres i 45 quilòmetres fins a tornar al nucli històric de la ciutat on s’entregaran els premis de totes les categories. Cal explicar que, està previst que està previst que a partir de les 10.15 hores comencen a arribar participants de la 14 k, a les 10.45 hores de la 25 k i a les 12.00 hores de la 45 k. A les 16.00 hores es realitzarà l’entrega de trofeus de totes les categories i, en acabar això, hi haurà sorteig de regals per als i les participants.\nLa regidora d’Esports, Judit García, ha destacat que “ha sigut un èxit de participació i ha superat les inscripcions de l’any anterior amb 435” i ha afegit que “volem que la prova dure molts anys, ja que es tracta d’un esport per a tots els públics, a l’aire lliure i en contacte amb la natura que promou també les rutes que transcorren per aquesta zona i el seu paisatge”. L’edil ha volgut “felicitar a l’organització per tot el treball realitzat, així com a les voluntàries i voluntaris, sense els quals no seria possible celebrar un esdeveniment d’aquestes característiques, això com als patrocinis que han donat suport, que han sigut molts”.\nMorella és una ciutat que concentra diferents activitats esportives. Així, en els últims anys és el punt central de competicions com la cursa Top Of The Rock amb el format d’ultra trail per etapes, l’Open de Boulder Urbà JeansTrack Morella d’escalada en bloc, l’Eco Rallye de la Comunitat Valenciana o la Pujada Vertical al Castell de Morella.\n5:47 pm, June 20, 2022\nL: 30° H: 30°


solidaritat tallers ofertes de treball Santa Coloma de Gramenet treball estiu recerca L'Hospitalet de Llobregat emprenedoria formació estranger premis universitat Treballar a l'estranger concurs pràctiques a l'estranger cultura cursos lloguer formació ocupacional voluntariat casal europa Voluntariat a l'estranger ofertes de treball a l'estranger Badalona beques cooperació ocupació Idiomes educació estudiants habitatge ajuts pràctiques Estudiar a l'estranger art mobilitat europea participar feina\nOferta de treball: monitor/a de menjador Hospitalet\nTemàtica activitat del calendari: L'Hospitalet, monitor/a menjador escolar, oferta de treball\nDel dimecres 9 de octubre de 2019 al dissabte 12 de octubre de 2019\nLa cerca un/a monitor/a de menjador per el curs 2019-2020 per treballar en un centre escolar situat a Hospitalet.\nEs valorarà molt positivament que tingui recursos i habilitats socials per tractar amb joves de la ESO. Serà\nmolt important a l'hora de dinamamitzar activitats , que estiguin relacionades amb temàtiques que els\npugui interessar o que ells/elles mateixos/es proposin o que el monitor/a cregui important treballar.\n- Dinamització i seguiment d'un grup de joves.\nCerquem a un/a monitor/a amb experiència en lleure, títol de monitor/a i disponibilitat per treballar 8 hores setmanales de dilluns a dijou sde 13:00 a 15:00.\nInformació addicional: https://peretarres.talentclue.com/ca/node/50611479/12916057\nAdreça electrònica de contacte: fundacio@peretarres.org\nData del document: 9.10.2019


Entrevista Roser Tarragó - Anuari del waterpolo català\nTot i la seva joventut, la Roser Tarragó (Barcelona, 1993) compta amb una extensa i apassionant carrera esportiva. Els seus inicis van ser al CN Mataró, d’on va acabar fent el salt als Estats Units. Una de les primeres aventureres del waterpolo català a les universitats nord-americanes, va haver de deixar de jugar per motius mèdics. Gairebé dos anys més tard, va tornar a les piscines a Austràlia i al CE Mediterrani, on ha recuperat la il·lusió i la fam de títols. Aquest estiu va ser guardonada amb el premi a la millor jugadora del Mundial de Gwangju.\nQuè recordes dels teus inicis al CN Mataró?\nVa ser un temps en què m’ho vaig passar molt bé. Tenia 8 anys i no hi havia cap nena de la meva edat; de fet, en aquella època només hi havia equip absolut femení al Club. L’entrenador era en Jordi Garcia i en aquell primer equip jugava amb el meu germà. Va ser molt xulo.\nQuan arribes al primer equip?\nAmb 13 anys ja vaig jugar amb l’absolut del CN Mataró, perquè no hi havia gaires noies. En aquell equip estaven la Ciara Gibson, la Marta Bach i l’Helena Lloret. Va arribar un moment en què jugàvem amb l’infantil mixte i totes les categories femenines que hi havia al Club.\nAmb el CN Mataró vas arribar a ser millor jugadora de la lliga, màxima golejadora… Quin balanç fas d’aquestes etapes?\nMolt positiu. Havia de marcar molts gols i vaig assumir el rol de llançadora.\nCom va sorgir l’oportunitat de jugar als Estats Units?\nPrimer em va arribar una proposta de Nova York, però al cap del temps vaig tenir més ofertes d’universitats de Califòrnia. Quan Berkeley contacta amb mi, decideixo marxar.\nEstant a la universitat, hi ha un moment en què vas haver de deixar de jugar. Què va passar?\nEm sentia cremada de l’esport i la mateixa universitat em va oferir una baixa mèdica. Bàsicament, em permetien seguir sent una esportista becada, amb accés a tots els seveis de la universitat, però sense haver de competir.\nEl següent pas va ser marxar a Austràlia. Com vas prendre la decisió?\nHi va haver un moment en què vaig haver de decidir: quedar-me als Estats Units, tornar a casa o marxar a Austràlia. Aquesta última opció era la que em feia més il·lusió. Abans d’anar cap allà, vaig jugar uns mesos amb el CE Mediterrani per tornar a agafar el ritme.\nI com va ser l’experiència a Austràlia?\nM’ho he passat molt bé allà. El waterpolo no té res a veure amb el d’aquí. Alguns partits es juguen al mar! A Austràlia va ser com estar de vacances; viuen molt bé allà.\nQuan vas decidir tornar?\nM’ho vaig plantejar quan em van trucar de la selecció. Tenia diverses opcions per jugar a la lliga nacional, però vaig acabar escollint el Mediterrani. L’ambient que hi ha a l’equip és espectacular. Mai havia estat amb un grup amb tan bon rotllo. És envejable poder jugar en un equip així.\nAquest estiu has tornat a la selecció. L’equip acaba subcampió mundial, et donen el guardó a la millor jugadora i entres al set ideal del campionat. T’ho esperaves?\nHa estat el moment en què millor m’ho he passat. El meu rol ha estat un altre i l’equip era diferent. Quan em van convocar, em van demanar que assumís un paper i tot va acabar sortint bé.\nQuines són les claus de l’èxit de l’equip?\nEl Miki [Oca] coneix molt bé l’equip i sap què li podem donar cadascuna de nosaltres.\nCom ha estat la reentrada després de dos anys fora de la selecció?\nAl final, la meitat de l’equip és el mateix que ja coneixia i la resta són noies molt joves. He estat molt còmoda, tant amb les companyes com amb els entrenadors. M’ho he passat molt bé.\nHi ha un rival internacional que sembla invencible i que, a més, coneixes a la perfecció. Hi ha opcions reals d’acabar guanyant els Estats Units?\nSí, i tant! Però ens ho hem de creure de debò. Crec que al Mundial de Gwangju no ens ho vam acabar de creure. El nostre objectiu era treure plaça per als Jocs Olímpics de Tòquio; al classificar-nos per la final i aconseguir el bitllet olímpic, crec que ens va poder perjudicar a l’hora d’afrontar la final. Jugar la final era un regal, i crec que en aquest partit es va notar molt que els Estats Units estaven millor físicament que nosaltres.\nTenen un mètode únic…\nSí. Mentre nosaltres preparem les competicions internacionals en tres mesos, algunes de les seves jugadores estan tot l’any entrenant per la selecció. No juguen amb cap equip, només fan treball físic. És cert que tenen més mitjans per poder fer-ho, ja que compten amb mecenes i patrocinadors que aposten molt per l’esport. Només cal veure els resultats que han aconseguit per veure que els hi ha funcionat.\nSi mires al futur, creus que t’agradaria seguir vinculada al waterpolo un cop et retiris?\nCrec que mai em podré desvincular del waterpolo. A dia d’avui encara no em veig fent d’entrenadora.\nQuins consells li donaries a una nena que està començant a jugar al waterpolo?\nQue tingui paciència i que gaudeixi al màxim.\nA mi m’hagués agradat molt que hagués existit quan era petita. Poder mirar les fotos de quan tenia 8 o 9 anys amb les meves companyes seria impagable. És un document que guanya valor amb el pas dels anys.\nEtiquetas:AnuariWP, Roser Tarragó


Creix la col·laboració entre Donna10 i connecTerrassa: el directori | connecTerrassa\nAixí, amb la revista Donna10 hi mantenim un acord de col·laboració des dels inicis centrat, fonamentalment, en l'intercanvi de continguts i la possibilitat de fer publicitat en grup.\nAquest mes de juny ampliem els termes de l'acord i llancem un directori conjunt que apareixerà mensualment a la revista en format paper (5.000 exemplars/mes) i es distribuïrà digitalment a tota la gent que tenim a les bases de dades de Donna10 i de connecTerrassa, en total més de 7.000 terrassencs actualment, i creixent. A més de les webs, xarxes socials...\nAmb aquest pas volem aconseguir donar més i millor visibilitat als membres de la Comunitat connecTerrassa d'una forma útil (el directori permet localitzar comerços, bars i restaurants i professionals, de forma fàcil i segmentada) i a baix cost (un número elevat de petits anuncis junts permet ajustar els preus fins a fer-los gairebé irrisoris).\nSeguirem estudiant noves formes de col·laboració. Esperem donar-no notícies ben aviat;-)\nPodeu consultar el número de juny, aquí:


BiblioCONCURS Cervantes i Shakespeare – Biblioteca Montserrat Roig\nBiblioCONCURS Cervantes i Shakespeare\nL’any 2016 es commemora el 400è aniversari de la mort dels dos escriptors més universals de tots els temps: Miguel de Cervantes i William Shakespeare.\nAtesa la transcendència dels dos escriptors, la biblioteca ha organitzat un concurs amb l’objectiu de donar a conèixer alguns aspectes de la seva vida, la seva obra i el seu llegat, que arriba als nostres dies.\nEl concurs està adreçat a adults (a partir de 16 anys), començarà el 18 d’abril i finalitzarà el 22 de maig. Durant quatre setmanes la biblioteca publicarà un qüestionari amb cinc preguntes, que podràs trobar en aquest blog, a la ploma que hi ha a la dreta (arxiu per descarregar i imprimir en paper o en PDF per enviar), i al taulell de Préstec. Els qüestionaris amb les respostes es poden lliurar presencialment a la biblioteca, per correu electrònic a l’adreça bstfeliullmr@gmail.com, indicant a l’assumpte “BiblioCONCURS”, i també al CineBAIX.\nEls participants que hagin contestat correctament a les 20 preguntes entraran en el sorteig d’una PANERA CULTURAL: llibres, pel·lícules en DVD, entrades de cinema, concerts i d’altres.\nDurant aquest dies hem tancat la bústia de retorn.\nBona revetlla de Sant Joan! Ens veiem dimarts 🎊🎊 #bibliosantfeliu\nTemes Selecciona la categoria Activitats Aula de cinema BiblioJoc BiblioLab Campanya solidària Club d’anime i còmic Club de lectura Club de lectura per a joves Concurs Escriure en català Exposició Exposicions Familiar formació Història amb crispetes Joc L’Hora del conte L’Hora del conte en anglès La Biblioteca a l’Auditori La Mordida a la biblioteca Laboratori de lectura Lectures en veu alta LiceuBib Minimúsics Presentació Presentació llibre Projecció Setmana de la Biblioteca Taller Taller d’art Tertúlies d’art Xerrada Actualitat Aparador Aula d’estudi Autor del mes Biblioteca Biblioteca virtual Carnet Col·lecció local Contes infantils De l’hort a la biblioteca Debat a bat eBiblio Efemèrides Espai família Espectacle Fons Àrea infantil Còmic Centres d’interès Cinema llibres de coneixements Música Novel·la Novel·la juvenil Recomanacions Revistes Horari Infantil La biblioteca a la ràdio Novetats Préstec Premi Martí dot Punt TIC Racó de l’artista Recomanacions Recomanem Sant Feliu de Llobregat Serveis Aula multimèdia Setmana de la poesia Xarxes socials


Gran concert d’orgue i de la coral Càrmina a la Parroquial de Tàrrega - Bisbat Solsona\nGran concert d’orgue i de la coral Càrmina a la Parroquial de Tàrrega\nL’església parroquial de Santa Maria de l’Alba acollí, la tarda del diumenge 27 d’octubre, un extraordinari concert emmarcat dins del XXI Festival Orgues de Ponent i del Pirineu 2019, organitzat per l’Associació Amics dels Orgues de les Comarques de Lleida. En aquesta ocasió intervingueren la prestigiosa Coral Càrmina de Barcelona integrada per una quarantena de veus, dirigits per l’igualadí Daniel Mestre i l’organista barceloní, David Malet.\nDesprés d’unes paraules de presentació de Carlos Vílchez, regidor de cultura de l’Ajuntament de Tàrrega, obrí el programa del concert la interpretació de la Marxa Solemne per a Orgue (1894), de Robert Goberna. Seguiren els tres moviments del Kyrie, Glòria i Credo de la Missa en re major Op 86 per a cor i orgue d’Antonin Dvoràk. S’escoltà la Rapsodia Catalana, de Jaume Manuel Mola i Mateu (1918-1991), i finalment els altres tres moviments del Sanctus, Benedictus i Agnus Dei, tots d’una gran bellesa musical.\nAquesta notable audició aplegà unes dues-centes persones entre targarins i forans omplint pràcticament la nau central de la nostra parroquial, els quals premiaren amb llargs aplaudiments les diverses interpretacions. Hi eren presents el president de l’entitat organitzadora, l’organista lleidatà Miquel González, junt amb el rector de Tàrrega, Mn. Josep Maria Vilaseca, i la diputada provincial, Rosa Maria Perelló.\nAquest XXI festival iniciat el 7 de setembre a Verdú acabarà el 28 de desembre a Vielha e Mijaran, i a Sant Llorens de Morunys.\nInforma: Josep Castellà / Fotos: Miquel González\nPublicat el dilluns 28-10-2019 dins de Notícies


Inscripció al XVII Fòrum contra les violències de gènere | Plataforma Unitària contra les Violències de Genere\nInscripció al XVII Fòrum contra les violències de gènere\nFeminismes, lluita i acció contra la violència institucional\nOmpliu aquest formulari per formalitzar la vostra inscripció al Fòrum contra les violències de gènere, que tindrà lloc els dies 4, 5 i 6 de novembre en format presencial en dos espais de Barcelona.\nTaules Rodones. Edifici de CCOO a la Via Laietana 16.\nActivitats simultànies. Espai Francesca Bonemaisson a Sant Pere Més Baix 7\nPlaces limitades. Inscripció per activitats obligatòria i gratuïta. Haureu d’omplir un únic formulari seleccionant només les activitats en les que participareu. En cas que finalment no tingueu disponibilitat per participar, si us plau, aviseu-nos per tal que una altra persona pugui gaudir de la plaça.\nMesures sanitàries a seguir durant les activitats presencials:\nSerà obligatori l’ús de mascareta i netejar mans a l’accedir als espais\nEs mesurarà la temperatura abans d’accedir a l’espai i no es permetrà l’accés si aquesta supera els 38C.\nHaureu de mantenir la distància de seguretat entre persones no convivents.\nEn tot moment es seguiran les indicacions del personal dels espais i de les organitzadores del Fòrum, respecte a aforaments i distàncies de seguretat.\nCorreu electrònic: plataforma@violenciadegenere.org\nCom t'has assabentat del Fòrum?\nJa he participat en altres edicions\nPer la web de la Plataforma\nPels correus de la Plataforma\nA través d'altres entitats\nTria les activitats on participaràs:\nDiscurs inaugural i actuació Las Pibas. De 9 a 9’30h (presencial i en streaming)\nAssistiré de manera presencial\nParticiparé de manera virtual\nNo participaré en aquesta taula\nTaula rodona. Estratègies feministes per un sistema caducat. De 9’30 a 12h (presencial i en streaming)\nGrups de treball de 12'30 a 14'30h (presencial)\nJustícia androcèntrica. Quan les vides de les dones estan en mans del sistema patriarcal.\nQue la violència no te gènere? Negacionisme polític de la violència de gènere i cobertura als mitjans de comunicació\nLes dones som el 50% de la població\nLa llei d’estrangeria és violència institucional\nNo participaré en els grups de treball\nTaula rodona. Violència de gènere digital: lo virtual és real. De 16 a 18h (presencial i en streaming)\nTaula rodona. Teixint resistències feministes al món. De 18’30 a 20’30h (presencial i en streaming)\nTria les activitats a les que participaràs en cada franja horària:\nTaula rodona. Et donaré on més mal et fa. Violència vicària i protecció de la infància. De 10 a 12h (presencial i en streaming)\nTaula rodona. Activisme feminista com eina transformadora per combatre la violència sistèmica . De 18’30 a 20’30h (presencial i en streaming)\nTaula rodona. Maternitats dissidents: formes de resistència davant del racisme i la islamofòbia. De 12 a 14h (presencial i en streaming)\nTaula rodona. Mind the Gap: apropant postures al moviment feminista. De 15 a 17h (presencial i en streaming)\nCloenda. De 17’30 a 19h (presencial i en streaming)\nVols que afegim el teu correu electrònic a la base de dades per rebre informacions de la Plataforma?\nAtorgo dret i permís a la Plataforma unitària contra les violències de gènere per a captar, enregistrar, usar, publicar, i distribuir imatges de mi o en les quals jo estigui inclòs o inclosa, a través de qualsevol mitjà de comunicació de l’entitat, sempre dins de les seves finalitats socials. La Plataforma unitària contra les violències de gènere disposa de mecanismes de comunicació per donar a conèixer l’entitat i les seves accions tant a Internet, a través de la pàgina web i xarxes socials, com a través de materials divulgatius en altres suports (cartells, fotografies, tríptics...). Amb aquestes eines s’informa i es fa difusió de les activitats pròpies de l’entitat. Aquesta difusió es fa a través d’imatges on les persones membres de l'entitat apareixen individualment o en grup realitzant les activitats esmentades, com és el Fòrum contra les violències de gènere. Donat que el dret a la pròpia imatge està reconegut per llei, l’entitat demana el consentiment a les pròpies persones per poder publicar fotografies on apareguin.\nHe llegit i accepto l'avís legal i la política de privacitat d'aquest web. Dono el meu consentiment a la Plataforma unitària contra les violències de gènere per a l'enviament de novetats comercials i / o noves promocions de productes i serveis.\nPer últim, necessitem el teu consentiment sobre els següents aspectes referents a les mesures sanitàries de prevenció de Covid-19\nDono fe que les dades són fidedignes i dono consentiment perquè siguin guardades per l'entitat organitzadora de l'acte durant un mes, a partir del seu dia de celebració.\nEm comprometo a no assistir a l'activitat si pateixo qualsevol simptomatologia associada a COVID, segons el que indica el Departament de Salut de la Generalitat de Catalunya.\nEm comprometo a complir amb la normativa de prevenció de COVID de l'acte.


Troben dos arpons per a la pesca de fa 15.000 anys a Alòs de Balaguer\nActualitzat 12/07/2016 11:12 CET\nUn equip d'investigadors ha trobat al jaciment de la Cova del Parco, a Alòs de Balaguer (Lleida), dos arpons de banya de cérvol de fa 15.000 anys elaborats durant l'època del Paleolític superior com a eines per a la pesca.\nHo han trobat prehistoriadors del Seminari d'Estudis i Recerques Prehistòriques (Serp) de la Universitat de Barcelona (UB) durant la campanya de juliol, i a Catalunya fins ara només s'havien trobat arpons d'aquestes característiques a Serinyà en excavacions del segle XIX i principis del segle XX, ha informat la universitat.\nEls arpons, que corresponen al període magdalenià (16.000-11.000 a.C.), són els primers que es troben a Catalunya en un estrat datat d'una excavació, juntament amb unes altres troballes d'ossos d'animals, llars i diverses eines de pedra.\nEs tracta d'uns arpons de tipus arcaic, amb petites dents laterals; més endavant es van elaborar arpons amb dues fileres de dents, però els del jaciment de Cova del Parco són dels més arcaics que es coneixen.\nS'ha detectat aquest tipus d'arpons en jaciments del Cantàbric, Comunitat València, Múrcia i Andalusia, però es tracta d'exemplars escassos i excepcionals.\nLa troballa d'aquestes peces per a la pesca a la cova concorda amb la ubicació del jaciment prop d'un riu i són un exemple dels innovadors coneixement dels seus pobladors.


XINEUA VINS Respecte i Humilitat: de maig 2014\nLES COULEURS DE LA FRANCE.\nAvui dissabte negre uns bons amics de Sabadell ens han honrat amb la seva presència a casa nostra, les fantàstiques i engalipadores terres del Bages. Ara feia temps que no es deixaven caure i ja hi havia ganes de tornar a compartir una taula tots junts, a veure quan és la de casa seva, que ja tocaria, apa! queda dit!. La visita de la parella anava molt ben acompanyada, en han portat un petit detallet d'aquells que a mi, personalment en fan molta il.lusió, doncs si, una ampolla de vi del país veí, però no del de l'Ebre cap avall, si no dels Pirineus cap amunt, França.\nI aquí us deixo les meves humils sensacions.\nCÔTES DU RHÔNE - Appellation Vaqueyras Controlée.\nDomaine du Bois de Saint-Jean.\nCupatge de Garnatxa i Sirà amb una criança de 12 mesos en tancs d'acer inoxidable.\nA la vista color grana-marronós de capa mitja amb el rivet rosat, de llàgrima densa i lenta que tinta la copa, net i brillant.\nAl nas és intens, expressiu i potent, amb aromes foscos de sotabosc i fruita negra madura, pruna, especiat, clau, regalèssia, i amb agradables tocs mentolats.\nA la boca és molt potent, licorós, càlid, ampli, estructurat, es confirmen els aromes del nas, la fruita negra madura, post gust especiat, acidesa correcta i tanins poderosos, marcats, agradable fons mineral, final llarg i de bona persistència.\nUn vi que demana a crits àpats intensos i potents, com guisats i estofats i formatges forts, segurament l'hauria gaudit més. Bé, a la pròxima.\nPublicat per Iban Cuberes a 27.5.14 Cap comentari:\nPublicat per Iban Cuberes a 26.5.14 1 comentari:\nDIUMENGE AMB FINAL FELIÇ.\nAvui ha quedat clar que no els puc deixar sols, un Diumenge que arribo tard i una mica més i aquests dos sapastres acaben ben perjudicats. Sort que sempre estic a prop per ajudar o solucionar els problemes que es presentin en determinats moments, sóc el Capità Enciam de la família, tothom confia en mi i espera el millor (una mica xulo, oi?) i, es clar, sense rebre res a canvi, tot és passió i amor cap aquest món. No us explicaré quina una n'han fet aquests dos el Diumenge amb el vi..., però com sempre a petits problemes grans solucions.\nI recordeu, els petits canvis son poderosos.\nCeller Viticultors del Priorat.\nCupatge de Garantxa negra, Samsó i Cabernet Sauvignon amb una criança de 12 mesos en bótes de roure francès i americà.\nA la vista color cirera picota fosc amb rivet granatós de capa alta amb llàgrima densa i abundant, net i brillant.\nA la boca és complex i de bona intensitat, marcat per la fruita negra madura, confitura, móres, nabius, cireres, espècies dolces, coco, regalèssia, tocs de vainilles, balsàmic, sensacions minerals i un intens i agradable fons torrat amb bona evolució cap a bons torrefactes, cafè i cacau.\nA la boca és intens, estructurat, potent, ampli, saborós, amb la fruita negra licorosa, records de bombó de licor, bona acidesa i tanins vellutats, potents, dolços i agradables, post gust torrefacte, de gran persistència i final llarg amb un punt amarg.\nUn gran vi amb una llarga vida en ampolla encara, però que avui estava realment espectacular.\nDe la primera que han obert ni en parlarem.\nPublicat per Iban Cuberes a 26.5.14 Cap comentari:\nCom he gaudit aquest diumenge, aquest vi m'ha alegrat el dia, després d'un divendres i un dissabte per oblidar, millor no treure el tema que em poso de mala llet, el diumenge comença amb bon peu, esperem que acabi com ha d'acabar. Avui ens hem marcat una espectacular barbacoa amb unes cues de rap i vinagreta de mel acompanyades d'unes gambes a la brasa amb melmelada d'oli d'oliva, tot ben maridat amb dos fantàstics blancs del país, un d'aquí el Bages i l'altre aquesta joia de la Conca de Barberà, tot un plaer gaudir-los amb la família.\nMonovarietal de Chenin blanc amb una criança de 4 mesos en bótes de roure francès.\nA la vista color groc daurat de gran intensitat, gras amb una llàgrima densa i abundant, bastant tèrbol, velat.\nAl nas és molt intens i complexe, aromes de fruita blanca madura, pera, compota, espècies dolces, vainilla, records cítrics, pell de taronja amarga, records de pastisseria i fruits secs, orellanes amb tocs de mel, torrats fins de fons.\nA la boca no ens decepciona, intens, suau, untuós, fresc i molt expressiu, tot una nova aventura, molt equilibrat, amb bona acidesa i una agradable tanicitat que li dona una molt bona estructura, records de la fruita blanca madura i els fins torrats, post gust especiat i d'herbes aromàtiques, un vi molt persistent i amb subtils tocs amargs i un final molt llarg.\nEl preu sobre els 17 euros naturals i biodinàmics.\nPublicat per Iban Cuberes a 19.5.14 Cap comentari:\nPublicat per Iban Cuberes a 13.5.14 Cap comentari:\nL'OBJECTIU ÉS SER-HO.\nUna setmana he tardat però per fi ja he tingut la sort de poder gaudir d'aquest nou projecte de la terra ferma, més concretament de Figuerola d'Orcau. Ha estat un honor i un privilegi poder tenir aquest vi en primícia tot i que aquesta setmana ha estat presentat a la fira de Tremp.\nL'objectiu és ser-ho i ho seré, sense deixar-me portar per sentiments, amistats i un profund amor per la terra on neix, expressaré amb tota sinceritat el que aquest fruit m'aporta i em transmet. Un vegada més, gràcies Jordi.\nCeller Terrer del Pallars.\nCupatge de Merlot i Cabernet Sauvignon amb una criança de 15 mesos en barriques de roure francès.\nA la vista és tot caràcter i joventut, amb colors vius i intensos, color picota amb reflexes violacis de capa mitja-alta amb el rivet cardenalici de densa llàgrima que tinta la copa, net i brillant.\nAl nas és de bona intensitat aromàtica amb marcats aromes de fruita negra i vermella madura en primer pla, agradables records vegetals amb un punt de verdor, tocs de regalèssia, espècies dolces, vainilla, subtils fumats i fons torrat del roure, ebenisteria i bona evolució cap a torrefactes, cafè.\nA la boca és mostra molt intens i potent, força ampli amb el record de la fruita madura licorosa, acidesa correcta i uns tanins potents, secants, encara un pèl massa agressius, post gust especiat i torrat amb bona persistència i final molt correcte.\nUn vi amb nervi, viu, impetuós, amb un nas seductor i amb molt de caràcter però que necessita reposar encara en ampolla, després d'això pot ser la hòstia.\nHaurem de passar per algun celler per saber a quin preu surt al mercat.\nAra esperarem el Conca d'Orcau impacients.\nPublicat per Iban Cuberes a 5.5.14 Cap comentari:\nDia de ressaca, però això no vol dir que no gaudim amb la família d'uns bons vins mentre dinem a casa del Patriarca. Avui estic content per vàries raons, una és que ahir vam passar-ho molt bé a la meva segona llar que és el Priorat, un altre raó, és que el divendres vaig rebre un missatge d'un bon amic que em va oferir una ampolla de vi per tastar, però no és una ampolla qualsevol, és un nou projecte en una terra que em corre per les venes, part de la terra que porto a la sang, per a mi és un gran honor que aquesta persona es recordés de mi per gaudir d'aquest vi, que encara no està al mercat i que jo tindré el privilegi de compartir, això si, amb el patriarca.\nJordi t'ho vaig prometre, seré objectiu. Però abans farem que aquest blanc de la Terra Alta s'evapori en uns minuts acompanyat per unes orades a la brasa.\nMonovarietal de Garnatxa blanca amb una criança de 4 mesos en dipòsits inox. amb les mares.\nA la vista color groc pàl.lid amb reflexes daurats brillants, amb bonica llàgrima, dens, net i brillant.\nAl nas gran intensitat de fruita blanca, pera, poma, cítrics, taronja, records fumats i amb tocs de confitura, aromes vegetals, olives, especiat, fonoll, records anisats i mineral.\nA la boca és profund, intens, llaminer, fresc, untuós, dens, amb els records de la fruita i els tocs anisats, de molta persistència i amplitud, gran acidesa i un final llarg i mineral.\nUna altra extraordinària Garnatxa de la Terra Alta amb una qualitat-preu engalipadora.\nGarnatxa blanca de gran personalitat i amb un caràcter únic, propi de la DO. Terra Alta, vins amb l'ànima, cos i ment.\nPublicat per Iban Cuberes a 2.5.14 Cap comentari:


Ajuntament d'Arenys de Munt/Recollida d'escombraries\nData i hora oficials: 23/05/2022 20:49\n/ Recollida d'escombraries\nCalendari de recollida de residus per a comercials\nHorari per treure les deixalles: de 20 a 22 h.\nBolquers: a més del dissabte, cada dia hi ha recollida de bolquers amb l'adhesiu identificatiu que facilita l'Ajuntament d´Arenys de Munt.\nVidre: els envasos de vidre s'han de dur als contenidors de vidre que hi ha al carrer.\nLa resta de residus: la resta de residus, així com les restes de poda i l'oli usat de cuina, cal dur-los a la deixalleria.\n2. Cal aixafar o plegar els envasos per reduir-ne el volum i aquests s'han de treure dins una bossa de plàstic. Es permet treure les garrafes aixafades i lligades fora de la bossa d'envasos.\nLa recollida de l'oli de cuina usat es farà a través de la deixalleria municipal i de 4 establiments on hi ha instal·lats uns contenidors específics:\n1 litre d'oli pot contaminar fins a 1.000 litres d'aigua.\nData i hora de la darrera actualització d'aquest contingut: 18-03-2022 08:06


Un mes de maig farcit de novetats – Llegir Cruïlla\nJa comença l’estiu i des de Cruïlla us volem ensenyar algunes de les novetats que tindreu a les llibreries de tot Catalunya a partir d’aquest mes de maig.\nPer començar us volem presentar dos personatges nous, el Kiku i la Kika que us ensenyaran tot el que fan amb les seves dues novetats de solapes, titulades: Sorpresa, sorpresa! i Cap a la platja.\nEn el primer llibre en Kiku i la Kika saben que és un dia molt especial i tots dos estan enfeinats preparant una festa sorpresa, cadascun pel seu compte. Però, per a qui és la festa? Quin embolic!\nCap a la platja. En Kiku i la Kika se’n van a la platja. Però, per què està tan seriós en Kiku? Com el pot ajudar, la Kika?… Descobreix-ho amb ells.\nAlerta!!!! El Capità Calçotets torna, però torna fet un artista gràcies a la gran pel·lícula que s’estrena el 9 de juny. Per saber-ne més de la pel·lícula i entretenir-nos amb aquest personatge, hem preparat dos grans novetats que us faran passar un estiu de cinema.\nPer presentar-vos els principals personatges de la sèrie del Capità Calçotets que surten a la pel·lícula us oferim el llibre oficial de la pel·lícula, Capità Calçotets. La seva primera pel·lículassa.\nCapità Calçotets. La seva primera pel·lículassa\nDesprés, per entretenir-vos, presentem el llibre de Endevinalles, enigmes i rialles amb el Capità Calçotets. Es tracta d’un llibre d’activitats creatives i enigmes per a les ments més astutes i esbojarrades. Un munt d’hores assegurades de rialles incontrolables i altres sorpreses del superheroi que no es burla mai del poder de la roba interior.\nRumb a Nànabu\nLes Princeses Drac tornen amb dos quaderns d’adhesius titulats Criatures màgiques, on les tres princeses se’n van de viatge i pel camí es troben les criatures més màgiques, misterioses i esgarrifoses que han vist mai. I Rumb a Nànabu, on les Princeses Drac decideixen marxar a Nànabu per escapar del fred del Regne del Nord. Allà viuran moltes aventures per culpa de les entremaliadures d’en Gumi.\nSuperadhesius, quatre quaderns amb més de 500 adhesius que permetran els més joves viure aventures, descobrir els animals més curiosos, conèixer l’espai o descobrir països.\nMàgia, fantasia i aventures amb la Penny Berry\nLluís Prats ens presenta el tercer títol de la col·lecció, Penny Berry i la Cripta dels Oblidats. En aquest llibre la Penny se’n va a Berry Manor, la mansió de la seva àvia, a Escòcia. Un cop allà, descobrirà que els druides negres s’estan mobilitzant per dominar el món. Però, abans d’intentar impedir-ho, la Penny ha d’alliberar el seu germà, en Marcus, de les urpes de l’innomenable i, un cop junts, anar a buscar els seus pares, petrificats i amagats a la Cripta dels Oblidats, per mirar de tornar-los a la vida.\nPer acabar, però no menys important, tenim el Premi Internacional d’Il·lustració de la Fira de Bolonya titulat Abans del primer dia. En aquest llibre, Juan Palomino il·lustra el Popol Vuh, un relat que aplega els mites centrals de la cultura maia K’iche’, entre els quals hi ha la creació del món. Aquesta narració, passada de generació en generació, va ser escrita després de la conquesta espanyola de Guatemala, al segle XVI.


Consells per a iniciar-se en el running - Claror\nHome Blog Claror Consells per a iniciar-se en el running\nBlog Claror Consell Esport 3 de juny de 2021\nEl running, o córrer de tota la vida, és un esport ens aporta una sèrie de beneficis per a la salut molt importants\nAra és un bon moment per a la pràctica esportiva a l’aire lliure. És el moment ideal per practicar esports com el ciclisme, la natació en aigües obertes, caminada nòrdica i, òbviament, el running.\nEl running, o córrer de tota la vida, és un esport ens aporta una sèrie de beneficis per a la salut molt importants:\nMillora la salut, tant física com mental.\nMillor control del nostre pes.\nEns marca objectius i reptes.\nI també millora la nostra vida social. Una vida social més sana i variada.\nJa t’has decidit a iniciar-te com a runner, i ara què?\nLa primera pregunta que t’has de formular és: què vols practicar asfalt o muntanya? Tot seguit venen aquestes: Quina distància? Quin objectiu? Quin repte? Com entrenar? Què haig de comprar? Alimentació? Hidratació?\nI alguna més que intentarem respondre en aquest article.\nComençarem amb el que vols fer asfalt o trail running? Les dues opcions tenen punts a favor, però si realment comences, el millor és començar per la part més senzilla, que és per asfalt.\nEl trail running és una modalitat molt més complexa i on el terreny marcarà molt l’esforç. No és el mateix fer 10 km en asfalt i en pla, que 10 km per la muntanya on no pares de pujar i baixar.\nTambé és cert que la part negativa de l’asfalt és la duresa del terreny, per aquest motiu fóra bo intentar córrer per un espai tou, sigui sorra compacta, gespa o tartà.\nQuina distància fer?\nLa que tu vulguis, però amb seny. No has de voler córrer una marató en un mes si acabes de començar.\nPerò sí que és important que et marquis petits reptes, i vagis augmentant la distància i no saltis etapes: una milla, 5 km, 10 km, la mitja (20 km) o marató (42,195 km).\nQuan t’inicies és bo marcar-se reptes de distància, però encara millor de temps. I voler millorar el teu temps en la mateixa distància. Anar més de pressa o anar més lluny.\nSi un dia fas la milla amb 15 minuts, el teu repte ha de ser fer-ho amb 14 i després 12 i així fins a arribar a 7 minuts. O si un dia has fet 40 minuts corrents, la setmana següent has d’arribar a 45 minuts i així fins a les 5 hores d’una marató.\nHas de marcar-te reptes que realment puguis assolir i ser competitiu amb tu mateix.\nCorda’t les sabatilles de running i surt al carrer. Surt quan tinguis ganes, no et sentís obligat.\nPerò si t’obligues fes la tàctica dels 10 minuts. La tàctica és molt senzilla i diu així: si en 10 minuts des que has començat a córrer encara estàs pensant que fas aquí corrents, mitja volta i cap a casa. Fàcil i senzill.\nLa motivació està en un mateix, però si un dia no la tens, no t’obliguis, perquè pot ser contradictori.\nSi ja estàs al carrer i superes aquests 10 minuts, et proposem 3 tipus d’entrenaments:\n1. El CACO\nÉs un mix entre Caminar i Córrer. Anirem combinant un temps X caminat amb un altre temps X corrents. A l’inici serà més temps caminant que corrents i a mesura que vagin passant els dies, o setmanes, anirem canviant això.\nUna proposta inicial seria 4 minuts caminant i un corrents. I així setmana a setmana canviat un minut de caminar per un de córrer. El ritme que hauríem de portar corrents seria un ritme que ens permeti parlar, un ritme suau.\nAquest treball implica canvis de ritme o de desnivell (pujades i baixades), per quan faci un temps que corres. Aquí posarem el nostre cor a prova.\nUn entrenament base seria:\n10 minuts de ritme molt suau per escalfar.\nPart principal seria de 5 minuts corrents, 3 minuts un ritme alt i 1 minut a un ritme molt alt. I això repetir-ho tantes vegades com vulguem.\nDesprés farien 5 minuts de tornada a la calma que podrien ser o corrents mot suau o caminant.\nAquí buscaríem ritmes alts amb descansos parats:\n10 min d’escalfament a ritme suau.\nPart principal: 1 minut corrents molt ràpid, 2 minuts de descans passiu per facilitar la recuperació, i fes-ho 10 vegades per exemple.\nTornada a la calma de 5 minuts.\nAquest tipus d’entrenament podem fer-ho per temps o per distància. Amb descans superior, igual o inferior al temps de la sèrie, i es pot anar variant segons el nostre nivell.\nEl combinarem amb la típica “tirada llarga”. Variarà en funció del teu nivell, però inicialment serà de 40 minuts de carrera continua fins a superar l’hora o molt més.\nUna vegada tenim el perquè, el com i l’on, faltarà amb què.\nHi ha diferents tipus de calçat de running al mercat i molta varietat de preu. La recomanació és que sigui còmode i sobretot adaptat al teu pes. Durant l’exercici del running estem sotmetent els nostres genolls i maluc a uns impactes constants i no és el mateix impactes repetits de 90 kg que de 60 kg, i menys quan ens iniciem en la pràctica del running. Per tant si té més amortiment ajudarà a absorbir millor aquest impacte repetit.\nQuan tinguis més experiència, aquest tema variarà molt, ja que dependrà més de factors com la cursa, la distància, el pes i el to muscular.\nRespecte al tipus de roba, inicialment, i sobretot per fer el CACO, amb roba còmode d’esport tindrem suficient.\nMés endavant fóra bo comprar roba tècnica, i a mida, per no crear les típiques encetades que són tan molestes i doloroses.\nTambé una gorra i ulleres.\nI si volem una bosseta per portar telèfon, claus de casa, etc.\nSi faràs menys de 60 minuts amb una bona hidratació abans i després seria prou per poder aguantar o com a molt una ampolleta d’aigua.\nSi els esforços son superior a 1 hora sí que caldria portar una ampolla amb sals minerals. Al mercat hi ha moltes marques i ha de trobar la que a tu més t’agrada i millor et senti a l’estómac.\nAlimentació abans de córrer\nMenjar abans de posar-se a córrer pot ser contraproduent, ja que aturaríem la digestió i podria provocar un tall de digestió sever.\nSi vas a córrer a primera hora, és millor no esmorzar en excés o no esmorzar, però si hidratar-te amb suc o cafè sol, i esmorzar tranquil·lament posteriorment.\nSi corres al migdia, intenta sempre fer-ho abans de dinar, i a la tarda amb 2 hores de diferència mínim (recomanable 4 hores) des de l’últim àpat.\nCal un pulsòmetre o smartwatch?\nSí, però no és imprescindible. Inicialment has de saber escoltar el teu cos, coneix-te a tu mateix. Saber escoltar-te.\nQuan tinguis tot això clar, podràs utilitzar el pulsòmetre amb molt més coneixement. Sabràs quina zona és aquella amb la que pots córrer i parlar. Amb aquella que treus el fetge per la boca. Així podràs quantificar la teva millora amb millors temps i pulsacions més baixes.\nAl principi tanta informació no ens cal, tot el contrari, ens pot estressar.\nAssesorament tècnic i grups de running\nAquestes son unes recomanacions generals, però si realment et vols iniciar en el mon del running el primer que has de fer és veure a un professional especialitzat perque adeqüi el teu entrenament a les teves necessitats i al teu estat físic, mental i emocional.\nEl Claror Runners Club té grups d’entrenament a tots els clubs. Entrenar en companyia sempre és més divertit i et pot ajudar a mantenir la constància, a iniciar-te a les curses i a compartir experiències. Consulta els horaris >\nA partir d’aquí, surt, gaudeix el moment corrents pel passeig marítim, pels corriols de la muntanya, per la pista dels camps, pateix quan toca augmentar el ritme o ve una pujada.\nEs tracta de divertir-se. De gaudir fent esport com el running, que és tan vell com la humanitat. Perquè abans, cal bé recordar-ho, no teníem supermercats on anar a buscar el nostre menjar. Tenim un cos preparat per córrer.\nNo el desaprofitis assegut al sofà. Surt a viure.\nArticles Pau BlascoRunning


Salou dona veu al jovent del municipi | Diari de Tarragona\nSalou dona veu al jovent del municipi\nLa regidora de Joventut, Julia Gómez, explica que ‘es tracta d’un pla totalment obert, un document viu que estarà en constant revisió i que s’adaptarà a les necessitats dels joves, en tot moment’\n09/12/2021 17:31 | Actualizado a 09/12/2021 17:32\nUns bombers observen la zona on es va produir el forat a l’oleoducte. FOTO: PERE FERRÉ/DT\nL’Ajuntament de Salou, a través de la regidoria de Joventut, ha posat en marxa el nou Pla Local de Joventut 2021-2024, després de la seva aprovació a través del Ple municipal, el passat mes de novembre. Aquest document pretén donar veu i protagonisme als joves del municipi, i posar de relleu les seves reivindicacions, problemàtiques i propostes.\nEn aquest sentit, i per tal que sigui el més real possible, s’han realitzat una sèrie d’enquestes al jovent de Salou, així com entrevistes; i s‘ha creat un grup de debat, per acabar de detectar les seves necessitats.\nEls àmbits principals en què s’ha treballat durant la diagnosi han estat quatre: participació i oci; treball i formació; salut integral; i eix transversal.\nA partir d’aquesta diagnosi, s’han tingut en compte els següents objectius: impulsar la participació dels i les joves per diferents canals; acompanyar-los en la seva formació i accés al món laboral; fomentar el treball en xarxa i multidisciplinari per promoure la seva salut; i promoure la formació de la persona, de forma integral. Dits objectius es volen aconseguir a través de les aptituds d’acompanyament, integralitat, qualitat, participació, informació i transformació.\nAquests objectius han servit per desenvolupar un total de 9 projectes, que durà a terme la regidoria de Joventut, com són: ‘Connectem-nos’, ‘Consell de joventut’, ‘Joves talents’, ‘Som’, ‘Informa’t’, ‘Forma’t’, ‘Espai jove salut’, ‘Emociona’t’, i ‘Som jov@s’.\nL’alcalde Pere Granados ha expressat la voluntat de l’Ajuntament de "conèixer, de primera mà, la situació de la gent jove de Salou, per tal de dur a terme actuacions que li siguin d’utilitat i que rebi el nostre suport, en tots els àmbits".\nPer la seva banda, la regidora de Joventut, Julia Gómez, ha explicat que “es tracta d’un pla totalment obert, un document viu que estarà en constant revisió i que s’adaptarà a les necessitats dels joves, en tot moment”. Ha afegit que “aquest pla local l'ha redactat el propi personal del departament de Joventut, atès que ells i elles són els que millor coneixen el col·lectiu, ja que són en contacte directe amb els nostres joves".\nLa regidora també ha assenyalat que “volem que el document sigui clar, visual i molt entenedor, en el moment de la consulta per part del jovent".\nPel que fa a l’eix de treball i formació, les conclusions han estat: la demanda d’informació dels programes de garantia juvenil, programes de formació i treball, i/o suport que es pot rebre del referent d’ocupació; més oportunitats per als joves que volen accedir al món laboral; més activitats formatives amb titulació i/o certificació pròpia; i la demanda d’informació integral.\nD’altra banda, de l’eix de participació i oci, s’ha extret: la necessitat d’aprofundir en la difusió de les activitats que es realitzen al municipi; de fomentar la participació dels i les joves al municipi; d’explorar noves vies i manifestacions artístiques en altres registres i llenguatges de comunicació (audiovisual, xarxes,...); i de potenciar el lligam entre els professionals de l’espai jove Masia Tous i els i les joves.\nLes conclusions de l’eix de salut integral han estat: la manca d’educació en consums i en el foment de la responsabilitat individual, com l’alerta a les noves addiccions (begudes energètiques); afavorir una major coordinació entre els diferents agents involucrats a propiciar alternatives d’oci i de prevenció de consums; potenciar l’atenció als joves consumidors de caps de setmana; i impartir atenció psicològica i emocional personalitzada als joves a la Masia Tous.\nI, per últim, el quart eix, el transversal, en el què s’ha observat: la necessitat de continuar visualitzant i donant a conèixer els serveis per als joves; de continuar treballant la perspectiva de gènere; i sobre la identificació dels col·lectius i grups de joves.


C.C. Baix Ter - Supermercats Jodofi: Stage 2013 - Llançà\nStage 2013 - Llançà\nS'han hagut de fer 2 video per problemes tècnits, un és la continuació de l'altre.\nEl Passat Cap de setmana gairebé el 100% de la plantilla del CC Baix Ter - Jodofi Supermercats vam poder gaudir d'un excel·lent cap de setmana a l'Alberg Costa Brava.\nEl cap de setmana no pintava massa bé pel que feia la meteorologia, però tot i així prop de 30 valents vam concentrar-nos a Port de la Selva, per realitzar la sortida en BTT prevista per la zona del cap de creus.\nLa sortida va ser dura i complicada degut a les fortes ratxes de vent que superaven els 100km/h, i el recorregut va haver de ser escurçat.\nUn cop finalizada la ruta ens vam desplaçar fins l'Alberg, a Llançà, on després d'haver-nos instal·lat, vam fer un merescut dinar de Macarrons i croquetes, i després d'un breu descans vam desplaçar-nos fins a la Selva de Mar per gaudir d'una bona Xocolatada de Carnaval.\nUn cop va començar a fosquejar, vam acabar al dia a l'alberg, gaudint de la sala d'estar, on hi vam fer una competició de canviar la càmera de la roda de darrera (rècord en 3minuts)\nL'endemà ens esperava una ruta per la zona del puig d'Esquer, on el fort vent seguia fent acte de presència, amb ratxes tant o més fortes que el dia anterior. Aquest fet, i el fred, que havia glaçat totes les basses, va fer que no poguèssim gaudir tant de la ruta, però malgrat això, vam acabar acostumant-nos al vent, i al final del recorregut totes els cares dels ciclistes eren de satisfacció després del fred passat..\nPel que fa els més petits, l'Aleix va ser l'únic que es va atrevïr a pedalar, i va ser capaç de pujar fins a dalt a St. Pere de Rodes, el segon cop en poc més de 2 mesos, acompanyat d'en Subi, i la Montse.\nL'Stage va concloure amb un Excel·lent dinar de Canelons i Pollastre, acompanyat d'una bona copa de Cava.\nEnguany tothom va acabar molt content de l'allotjament, ja que tot i ser un Alberg, vam gaudir d'un excel·lent menjar, tant pel que fa la qualitat com la quantitat, tothom va dormir molt plàcidament, calents i en bons llits (menys aquells que tenien alguna "cafetera" a la seva habitació i aquells que van rebre alguna pintada nocturna), vam poder gaudir de la sala d'estar, on vam poder jugar, pintar, cantar, fer jocs,... i llàstima que no vam poder gaudir de l'excel·lent jardí del que disposa l'alberg, ja que el vent i en fred no convidaven a sortir....\nMissatge escrit per C.C. Baix Ter a dilluns, de febrer 25, 2013


sardanaesportiva.cat: de gener 2017\nPublicat per Felip Vallejo a 0:07 Cap comentari:\nLa capitalitat sardanista de Figueres 2017 es presenta en societat\nL'Ajuntament de Figueres ha presentat la primera part del programa que també acull la commemoració del bicentenari del naixement del músic figuerenc Pep Ventura\nEl programa presentat ahir al vespre a l’Auditori dels Caputxins és fruit del treball conjunt de les tres institucions promotores de la capitalitat figuerenca: la Confederació Sardanista de Catalunya, el Foment de la Sardana Pep Ventura i l'Ajuntament de la ciutat.\nFigueres es proclamarà Capital de la Sardana 2017 l'11 de març, amb un acte institucional a les onze del matí al teatre el Jardí de Figueres, en què es farà el traspàs de bandera per part de Mollerussa, capital 2016, es llegirà el pregó, i s'estrenarà la sardana "Figueres, Capital de la Sardana 2017".\nPer la tarda, la celebració continuarà amb la cercavila "Populària" pels carrers de la ciutat amb la participació de totes les entitats de cultura popular de Figueres, finalitzant la diada amb un espectacle-concert amb les cobles Marinada i Bisbal Jove al teatre El Jardí.\nPer donar el tret de sortida oficial a la celebració dels 200 anys del naixement de Pep Ventura, el 4 de febrer al teatre el Jardí tindrà lloc el concert "Tribut a Pep Ventura" a càrrec de la cobla-orquestra Montrgrins, que interpretarà obres del músic i compositor figuerenc, algunes d'elles inèdites, no totes sardanes, i sardanes d'altres autors dedicades a Pep Ventura.\nD'entre els actes programats per aquest primer semestre, destacaquen també la 56a edició de l'Aplec de la Sardana el 21 de maig, amb les cobles Montgrins, Sant Jordi-Ciutat de Barcelona i Bisbal Jove; les ballades i concerts-espectacles per a les fires i festes de la Santa Creu, els concerts de la Jove Orquestra de Figueres, la Coral Polifònica i la Coral Germanor Empordanesa que tindrà com a protagonistes la sardana i Pep Ventura.\nA més a més, fins al juny, hi haurà concerts, ballades, trobades sardanistes, conferències, trobades d'esbarts, un concurs de fotografies i d'altres activitats que se celebren anualment però que enguany giraran entorn la sardana i Pep Ventura, com la Mostra Floral de les Fires i festes de la Santa Creu o la Fira del Llibre Vell.\nEn el transcurs de l’acte, el regidor de Cultura Popular i Festes Joaquim Felip ha explicat que amb la celebració de Figueres, Capital de la Sardana 2017 i el bicentenari del naixement de Pep Ventura es pretén "posar en valor la rellevància social i patrimonial de la ciutat en la història de la sardana, projectar Figueres i l'Empordà com a epicentre de la dansa nacional, i recuperar i ampliar el públic sardanista".\nL'alcaldessa de Figueres, Marta Felip ha convidat els figuerencs i figuerenques a sumar-se en la celebració d'aquesta efemèride, que "ens permetrà reivindicar la vida i l'obra d'un músic rellevant per a la ciutat de Figueres i, alhora, recuperar la història d'una cultura popular que per a la societat del segle XIX va contribuir a l'avenç i el progrés de la Catalunya contemporània".\nEn l'acte també hi han intervingut el president de la Confederació Sardanista de Catalunya, Joaquim Rucabado, i la presidenta del Foment de la Sardana Pep Ventura, Montserrat Segura, i hi han assitit el coordinador de la Comissió Capital de la Sardana, Víctor Sallés; el coordinador del Departament de Cultura a Girona, Francesc Ten; la consellera comarcal de Cultura, Sonia Martínez; el regidor de Cultura Alfons Martínez; regidors del consistori i membres del comitè organitzador de Figueres, Capital de la Sardana 2017, i representats de les entitats i associacions de la ciutat.\nLa segona part del programa es presentarà el mes de juny.\nClica aquí per veure el programa oficial\nPublicat per Felip Vallejo a 10:09 Cap comentari:\nEl Comité de competició va fer pública aquest dijous la resolució on es proclama la colla sabadellenca campiona absoluta de Punts Lliures 2016\nLa colla Mirant al Cel en plena competició / Font: UCS\nClicant aquí pots veure l'acta de la resolució


Hotel Elena Ermones Corfú Grècia - Ofertes d'hotels amb els MILLORS DESCOMPTES EN LÍNIA\n"+ very nice owner and staff + fantastic view of the bay"\nBarri Parelia Achillii Corfú Feakes Feakes\nTant si es tracta d'un viatge de plaer com si és de negocis, Hotel Elena Ermones és una elecció d'allotjament magnífica quan visiten Corfú. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Elena Ermones asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina exterior, pesca, parc infantil, billar, equitació, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Hotel Elena Ermones.\nTots els tipus de viatgers (181) Parelles (96) Viatgers en solitari (22) Famílies amb infants petits (27) Famílies amb infants grans (23) Grups (13)


Club Esportiu Olímpic - Viquipèdia, l'enciclopèdia lliure\n(S'ha redirigit des de: Olímpic de Xàtiva)\nCamp de Futbol La Murta: Xàtiva . 9.000\nEstació de Xàtiva (País Valencià)\nEl Club Esportiu Olímpic de Xàtiva és un club de futbol de la ciutat de Xàtiva (la Costera, País Valencià). Va ser fundat el 1932. El seu estadi és el Camp de Futbol La Murta. Actualment juga al grup III de la Segona Divisió B.\n1.1 Denominacions oficials\nEls orígens del futbol a la ciutat de Xàtiva se situen el 1924, quan diversos equips de la ciutat van jugar els Campionats Valencians entre els quals destacava el Club Esportiu Xàtiva. L'actual Olímpic es va formar el 1932, i des de llavors ha estat el conjunt representatiu del municipi.\nTot jugant categories regionals i alguna aparició a Tercera Divisió, aconsegueix de nou l'ascens a aquest darrer nivell el 1944, on només hi roman una temporada. Aquesta nova aventura al tercer esglaó del futbol estatal es va allargar fins al 1951, quan perd la categoria a causa de problemes financers. Quatre anys després, retorna a Tercera Divisió.\nDurant els sis anys següents, l'Olímpic va ser un dels grans equips de la categoria, guanyant en tres ocasions el seu grup, i per tant, va disputar els playoffs d'ascens a Segona, sense aconseguir-ho mai. Va perdre davant conjunts de la talla del Nàstic de Tarragona (1959), CD Màlaga (1960) o Atlètic Balears (1961), entre d'altres.\nPassada aquesta època daurada, els de Xàtiva inicien un descens de competitivitat, que els durà a caure a les categories regionals a partir de la reestructuració de 1968. Tres anys després pugen a Tercera, i el 1977, assoleixen un nou ascens a la recentment creada Segona B. En eixe any queden vuitens i al següent, 78/79, són cuers i retornen a la 3a Divisió.\nDesprés de diverses temporades a Tercera i a Regional, l'Olímpic apareix de nou a la Segona B el 1987. Eixa campanya, la 87/88 queda quart, la seua millor classificació des de l'establiment d'aquest nou nivell intermedi. El 1991 és de nou cuer. Aquesta nova etapa per Tercera i Regional s'allarga gairebé dues dècades, quan el 2011 puja a Segona B després de vèncer en playoffs al navarrès CD Izarra.\nClub Deportivo Olímpic (1932-1941)\nClub Deportivo Olímpico (1941-1977)\nClub Deportivo Olímpic (1977-actual)\nTemporades a Segona divisió B: 11\nMillor posició: 4t (1987-88)\nPitjor posició: 20è (1978-79 i 1990-91)\nTemporades a Tercera divisió: 42\n2001-02: - Regional preferent\n2002-03: - Regional preferent\n2003-04: - Regional preferent\n2004-05: - Regional preferent\n2005-06: - Regional preferent\n2006-07: - Regional preferent\n2007-08: - Tercera divisió (19è)\n2008-09: - Regional preferent\n2009-10: - Tercera divisió (7è)\n2010-11: - Tercera divisió (2n)\n2011-12: - Segona divisió B (9è)\n2012-13: - Segona divisió B (5è)\n2013-14: - Segona divisió B (10è)\n2014-15: - Segona divisió B (8è)\n2015-16: - Segona divisió B (16è)\n2016-17: - Tercera divisió (1r)\n2017-18: - Tercera divisió (7è)\n2018-19: - Tercera divisió\nEl seu estadi és el Camp La Murta, inaugurat el 1922 i amb capacitat per 9.000 persones. Des de 1920, ha sigut l'únic camp de futbol que ha tingut l'Olímpic.\nLliga de 3a Divisió (5): 1958-59, 1959-60, 1960-61, 1986-87, 2016-17\nSubcampió del Campionat d'Espanya d'Aficionats: 1934.\n↑ [enllaç sense format] http://www.olimpicxativa.com/historia.htm\n↑ 2,0 2,1 2,2 «Dades del club» (en castellà). Web oficial de l'Olímpic de Xàtiva.\n↑ «Estadio La Murta» (en castellà i anglés). Soccerway.com.\nCoord.: 38° 59′ 34″ N, 0° 31′ 00″ O / 38.9927°N,0.5166°O / 38.9927; -0.5166\nObtingut de «https://ca.wikipedia.org/w/index.php?title=Club_Esportiu_Olímpic&oldid=26605813»\nEntitats de Xàtiva\nClubs del grup III de la Segona divisió espanyola de futbol B\nLa pàgina va ser modificada per darrera vegada el 11 març 2021 a les 17:38.


Un mes, resseguint l'empremta de David Livingstone\nSeguim mantenint-nos fidels als nostres principis i amb una mica de paciència i força temps invertit hem aconseguit preparar-nos un viatge pel Sud del continent Africà que promet! Tornem a l’Àfrica! ... han passat quatre anys de la darrera vegada que vam ser-hi i tot i que aquest cop ja no tenim la incertesa del què ens trobarem, seguim tenint el mateix neguit per emprendre el viatge que llavors!\nCom en l’anterior viatge, Johannesburg serà la nostra base d’operacions: els vols a la capital de Sud-àfrica son força més econòmics que enllaçar amb altres capitals del con sud d’Àfrica i un altre punt molt importat a tenir en compte, el lloguer de cotxe. Las garanties que ofereixen las companyies de lloguer a Jburg són força millors que a d’altres països com ara Zàmbia, Malawi o Moçambic.\nEls preus per un vehicle 4x4 en bones condicions i perfectament equipat no són econòmics, però la relació prestacions/preu, segueix essent millor a Jburg, per tant, desprès de donar-hi unes quantes voltes i avaluar els riscos, ens decidim: Volarem a Johanesburg amb Air France vols (amb una única escala a Paris) i allà llogarem un LandRover Defender 110 amb la companyia Diesel Car Hire. Per nosaltres aquest vehicle és de per sí una garantia. Si bé és cert que algú el pot trobar extremadament dur o incòmode, tots aquests inconvenients queden minimitzats si considerem la seva fiabilitat. A nosaltres, ens dona la tranquil•litat suficient com per encarar sols el viatge.\nReconeixem que ens hagués agradat viure en l’època de las grans expedicions, dels grans descobriments geogràfics, on els mapes del món eren només un esboç ple d’interrogants,... Quan la Royal Geographical Society de Londres encarregava a valents exploradors l’empresa de descobrir nous rius, traçar el mapa de racons inexplorats o fixar punts concrets sobre el mapa.\nAquest viatge ens aproparà un mica a aquest sentiment i compartirem en alguns trams el traçat que va seguir el Dr. David Livingstone en las seves expedicions. Livingstone, va nèixer l’any 1813 a Escòcia. Va estudiar teologia i medicina a Glasgow i l’any 1840 va ésser ordenat missioner. Un any més tard va marxar a l’Àfrica. El seu primer destí va ser a la tribu bantú dels betxuana (a l’actual Botswana). Allà va conèixer la seva dona Mary Moffat amb qui s’hi va casar l’any 1844 i va tenir 4 fills. Durant els 15 anys que va estar en aquest continent va adquirir una gran reputació com a missioner dedicat, valent explorador (es seva la declaració de principis: “obriré camí cap al interior o moriré” ) i gran defensor dels drets humans. Livingstone va demostrar al món que Àfrica era molt mes que les matèries primeres i la mà d’obra esclava que ambicionaven els europeus. Va morir l’1 de Maig de 1873 a Chitambo. El seu cor descansa a peus d’un arbre en aquesta petita localitat, però el seu cos jau a Londres, a l’Abadia de Westminster.\nEn certa manera ens hem inspirat en els seu neguit per acabar configurant un viatge pel sud del continent que ens durà per racons absolutament meravellosos: combinarem reserves naturals i parcs exuberants on gaudir amb la fauna salvatge, resseguirem el curs del riu Zambeze al seu pas per Zàmbia i Moçambic, tornarem a las Cataractes Victoria (probablement, l’espectacle natural que més ens ha impressionat de tot el que coneixem fins ara) i ens aproparem a las inaccessibles Ngonye Falls. A Botswana ens endinsarem les inhòspites depressions salines on acamparem entre baobabs, i a Malawi recorrerem els seu immens llac en direcció Sud per entrar a Moçambic. Allà descobrirem el N.P. de Gorongosa, un parc natural de 4.000 quilòmetres quadrats situat a la part sud de la Gran Vall del Rift; desprès ens dirigirem a la costa amb l’objectiu trobar algunes de las platges més cristal•lines del continent: mar blau turquesa, platges de sorra blanca i tota la riquesa de la fauna marina ens esperen! Resseguirem la costa en direcció sud i finalment tornarem a entrar a Sud-àfrica des de l’est per arribar fins Johannesburg, punt inicial del nostre recorregut. Però abans, encara ens aturarem a Blade River Canyon, el tercer canyó més profund del món...\nTot plegat un viatge de 30 dies, a través de 5 països que s'aproparà als 8.000km per terres africanes. Molta pols, calor, cels nets, postes de sol úniques i el retrobament amb el sentiment que ens envaeix quan deixem la nostra rutina i ens transformem amb viatgers per un mes. Estem treballant amb el relat, però mentre no el publiquem aquí us deixem informació útil pel GPS!!